La lección - Ezinbesteko zinema - Nafarroako Filmoteka\nMartxoaren 25a, asteazkena\nNadezhda Bulgariako herri txiki bateko irakaslea da, alaba baten ama ere. Bere aita, emaztearen heriotza eta gero, harreman berri bat hasiko du bera baino askoz gazteagoa den emakume batekin. Gainera, bere senarra, alkoholaren menpe dago. Ez dauka lanik eta familiaren aurrezki guztiak gastatu ditu.\nBere ikasle batek gelan lapurtu duela konturatzen denean, nor izan den jakiten saiatzen da. Horrela, ongi eta gaizki dagoenaren arteko irakaspen bat erakutsi ahalko dio ikasleari. Baina eskrupulu gabeko mailegatzaile batzuekin zorpetzen denean, bere burua kolokan jartzen du bide zuzena zein den galderari erantzun ezinik.\nOpera prima zuzendari bulgariarrak diren Kristina Grozeva y Petar Valchanov, LUX sarien finalista Europako Parlamentuan eta sarianiztua jaialdi internazionaletan: Tesalónica, Sofía, Luxemburgo, Tokio, Varsovia, gainera saritua izan zen 2014ko Donostiako Zine Internazionalaren jaialdian Kutxa-Zuzendari berriak pelikula onenaren sariarekin. Adore bikoitzaren drama soziala modu neurridun eta zuzenean irakurria. Margita Goshevaren interpretazio bikaina barne(“3 egun Sarajevon”).\nZuzendaria eta gidoia: Kristina Grozeva, Petar Valchanov\nArgazkigintza: Krum Rodriguez (C)\nInterpreteak: Margita Gosheva, Ivan Burnev, Ivanka Bratoeva, Ivan Savov, Deya Todorova, Stefan Denolyubov\nHizkuntza: Bertsio originala eta azpitituluak gaztelaniaz\nUrtarrilaren 22a, asteazkena, 20:00 O.\nUrtarrilaren 29a, asteazkena, 20:00 O.\nOtsailaren 5a, asteazkena, 20:00 O.\nOtsailaren 12a, asteazkena, 20:00 O.\nOtsailaren 19a, asteazkena, 20:00 O.\nOtsailaren 26a, asteazkena, 20:00 O.\nMartxoaren 4a, asteazkena, 20:00 O.\nMartxoaren 11, asteazkena, 20:00 O.\nMartxoaren 18a, asteazkena, 20:00 O.


Euskaraz.net - Barriola Abelino\nHEMEN ZAUDE: Sarrera » Argitalpenak » Liburu digitalak » Barriola Abelino\nLagun txar bat\nGai dagoenaren indarra\nAbelino Barriola 1885-1944\nAbelino Barriola Donostian, Parte Zaharrean, jaio zen 1885eko azaroaren 10ean. Ezin hobeto ezagutzen zituen, beraz, Parte Zaharreko eta Kai aldeko giroa eta kontutxoak, eta horien berri ematen digu bere antzezlanetan. Izen osoa Juan Abelino Barriola Aizpurua zuen. Ikasketak Donostian egin zituen eta, ondoren, zapata-denda jarri zuen Garibai kalean. Bere aurretik Biktoriano Iraola idazlea zen bezala, Donostiako zinegotzia izan zen Abelino 1914, 1915, 1916 eta 1917an. Bere anai Paul ere Donostiako Sindikoa izan zen 1918 eta 1919an eta alkateorde 1920, 1921 eta 1922an. Bi anaien ahaleginari zor zaio Donostiako Udalak Artikutzako lurren jabetza eskuratzea eta hango urak hiriko etxeetako iturrietaraino ekartzea.\nGaraiko Donostiako idazle eta antzerkigileen, Toribio Altzaga, Biktoriano Iraola eta beste hainbesteren laguna izan zen. Zinegotzi zela, Abelinori eta Lukas Zulaika zinegotzi sozialistari esker sortu zen, 1915ean, Toribio Alzaga gerra bitartean eta Maira Dolores Agirre gerra ostean zuzendari izango zituen Euskal Iztundea, Euskal Hizkuntza eta Deklamazio Eskola. Euskal Iztundek Donostiako mugak gainditu eta Euskal Herri osora zabaldu zuen euskal antzerkiaren mugimendua.\n1936ko gerra hasi zenean, Frantziara alde egin behar izan zuen familiarekin. Handik zortzi urtera hil zen, Pauen, 68 urte zituela, 1944ko apirilaren 19an.\nDonostiako Udalak bere izena eman zion kale bati Berion, 1992ko irailaren 21ean.\nAntzezlanak Antzerki lan ugari idatzi zituen eta ospe handia izan zuen. Behin eta berriro antzeztu ziren bere antzezlanak eta Kiriki�ok bizkaierara itzuli zuen Meza Berriya (Meza Barriya). Marcelino Soroa eta Toribio Altzaga maisuen jarraitzailea bazen ere, literatur kritikak garai artako obra erraz eta barre eragileak idazteko joera gainditu eta ikuspegi modernoago eta urbanoago bat lantzeko joera ikusi du bere lanetan. Obra horien artean dramak, tragediak, bakarrizketak eta zartzuela bat utzi zizkigun: Meza berriya ekitaldi bakarreko komedia. 1908ko Eibarko euskal festetako lehen saria jaso zuen. 1909an Antzoki Zaharrean antzeztu zen eta, urte berean, argitara eman zuen Baroja etxeak. Iztundek berriro antzeztu zuen 1917 eta 1926 urteetan. Kiriki�ok bizkaierara itzuli zuen. Aldiz, aldiz! ekitaldi bakarreko antzezlana 1910ko Azkoitiko lore-jokoetan saritua eta 1911n Baroja etxean argitaratua. Zulo madarikatuak. Bi ekitaldiko komedia honek lehen saria jaso zuen Euzko Gaztedik Bilbon, 1911n, eratutako txapelketan eta Donostiako Antzoki Zaharrean antzeztu zen, 1912ko apirilaren 14an.\nZori gaiztoko eguna\nJose Olaizola lagunaren musikarekin osatutako ekitaldi bakarreko zartzuela. 1909ko Hernaniko Euskal Jaietan antzeztu zen lehen aldiz eta gero ere maiz taularatu zen. 1911n argitaratu zen. LagunTxarBat hiru ekitaldiko drama. 1912an Baroja etxean argitaratua. Donostiako 1912ko lore-jokoetan saritua eta 1916ko apirilaren 6an Antzoki Zaharrean antzeztua. Iztundek 1916, 1917 eta 1929 urteetan antzeztu zuen berriro. Antzezlan honek sekulako arrakasta izan zuen eta garaiko lehiaketetatik kanpo utzi zuten hiru sari irabazi ondoren. Bilbon eta Bergaran ere antzeztu zen. Gai dagoenaren indarra ekitaldi bakarreko antzezlana. 1934an Antzertik argitaratua eta Donostiako Antzoki Zaharrean 1915eko ekainaren 5ean jendaurrean emana. Iztundek berriro antzeztu zuen 1915, 1916, 1918, 1920 eta 1931 urteetan. Maitasunak hiru ekitaldiko komedia argitaragabea. Iztundek 1923ko urtarrilaren 20an antzeztua.\nBrokoliyo eta Zozoarro bakarrizketak\nGoi argi drama 1935ean Baroja etxean argitaratua. 1935eko martxoaren 19an Victoria Eugenia antzokian antzeztua\nBagera.net. Donostiar haiek


Irisgarritasun adierazpena | Ararteko\nArarteko erakundeak bere web orria irisgarri egiteko konpromisoa hartu du, irailaren 7ko 1112/2018 Errege Dekretuaren arabera (Sektore publikoko gailu mugikorretarako webguneen eta aplikazioen irisgarritasunari buruzkoa).\nIrisgarritasun adierazpen hau www.ararteko.eus orrian aplikatzen da, ez ordea erakunde honek beste domeinu-izen batzuen pean eskaini edo lotu litzakeen web orrietan.\nWeb gune hau zati batean dator bat 1112/2018 Errege Dekretuarekin, izan ere, badira salbuespen eta/edo bat ez datozen alderdi batzuk.\nHonako eduki hau ez dago eskuragarri, arrazoi hauengatik:\nEz dator bat 1112/2018 Errege Dekretuarekin:\nAudioko eta/edo bideoko multimedia-elementu batzuek ez dute alternatibarik.\nBideo batzuek ez dute azpititulurik.\nTestu-osagai batzuek, adibidez, botoiek, oharrek edo loturek ez dute kontrasterik eta/edo behar bezalako tamainarik.\nNeurriz kanpoko karga:\nEdukia ez da sartzen ezarri beharreko legeriaren eremuan:\nEgon litezke irisgarritasun-baldintza guztiak betetzen ez dituzten agiri ofimatiko batzuk, batez ere 2018ko irailaren 20ko 1112/2018 Errege Dekretua indarrean jarri baino lehenago argitaratu ziren agiriak baldin badira.\nIrisgarritasun adierazpen hau prestatzea\nAdierazpen hau 2022ko otsailean prestatu zen.\nAdierazpen hau egiteko metodo gisa, erakundeak berak egindako autoebaluazioa erabili da.\nAdierazpenaren azken berrikuspena: 2022ko martxoan.\nIrisgarritasun-baldintzei buruzko jakinarazpenak\nEdozein pertsona fisikok nahiz juridikok egin ditzake jakinarazpenak irisgarritasunari buruz, esate baterako:\nWeb guneak agian ez dituela ezarritako irisgarritasun-baldintzak betetzen jakinaraztea.\nEdukia eskuratzeko beste arazo batzuen berri ematea.\nWeb gunearen irisgarritasunaren gaineko kontsultak edo iradokizunak egitea.\nHorretarako, Arartekoaren egoitza elektronikoan jarri den formulario hau erabil daiteke: Eman zure iritzia funtzionamenduaz eta/edo zerbitzuez.\nJakinarazpenak Gizarte Harremanetako, Azterlanetako eta Modernizazioko Zuzendaritzak jaso eta aztertuko ditu.\nInformazio eskuragarria jasotzeko eskaerak eta kexak\nEdozein pertsona fisikok edo juridikok egin ditzake kexak 1112/2018 Errege Dekretuko baldintzak betetzeari buruz edo eska dezake informazioa dekretu horren ezarpen-eremutik kanpo dauden edukien gainean edo, neurriz gaineko zama ezartzeagatik, irisgarritasun-baldintzak betetzetik salbuetsita dauden edukien gainean.\nHorretarako, Eman zure iritzia funtzionamenduaz eta/edo zerbitzuez izeneko formularioa erabil dezake, Arartekoaren egoitza elektronikoan horretarako jarritakoa.\nInformazio eskuragarria jasotzeko eskaerei dagokienez, interesdunak argi eta garbi zehaztu beharko ditu egintzak, arrazoiak eta eskaera, eskaera hori arrazoizkoa eta legitimoa den egiaztatu ahal izateko.\nInformazio eskuragarria jasotzeko eskaera edo kexa egin ondoren hori ezesten bada, interesduna hartutako erabakiarekin ados ez badago edo erantzunak 1112/2018 Errege Dekretuan ezarritako baldintzak betetzen ez baditu, interesdunak erreklamazioa hasi ahal izango du, ezesteko izan diren arrazoiak ezagutzeko, hartutako erabakiarekin ados ez badago neurri egokiak har daitezen eskatzeko, edo eskatutako baldintzak bere ustez zergatik ez diren bete azaltzeko. Era berean, erreklamazio bat hasi ahal izango du hogei egun baliodun igaro badira erantzunik jaso gabe.


Usurbildarren sormena 50. Durangoko azokan | Usurbildarrak aurrera\n← Gaur hasi da Espainiako Auzitegi Nazionalean Ezker Abertzaleko 35 kideren aurkako epaiketa\nGaur arratsaldean azken egunotan gertatuko eraso sexistak salatzeko elkarretaratzea Lasarte-Orian →\nUsurbildarren sormena 50. Durangoko azokan\nPosted on 2015/12/04 | Utzi iruzkina\nGaur Durangoko Azokak ateak ireki ditu, 50. urtez. Euskal Herriko argitaletxeen eta diskoetxeen lanak ezagutzeko plaza paregabea da Durangoko Azoka. Idazleek eta musikariek euren irakurle eta entzuleekin egoteko aukera daukate. Lan berriak aurkezteko eta ezagutzeko modua izaten da. Abenduko lehen egunetan euskaldunen eta kulturzaleen topaleku izaten da Durango, eta era guztietako publikoarentzat kultur eskaintza zabala egoten da.\nEgun hauetarako ekitaldi bereziak antolatu ditu Gerediaga elkarteak: guztira, 250 jarduera, 249 erakusmahai, 151 parte hartzaile, 350 nobedade eta 70 kontzertu. Aurtengo Argizaiola saria berriz, 1965ean Gerediaga elkartea eta Durangoko Azoka sortu zutenei emango diete.\nAntolatzaileek aurtengoa “borobila, intentsoa eta bizia” izango dela adierazi dute. Kartela izango da ezaugarri adierazgarrienetako bat, 50. urtemugari txapela jarriko diote eta. Kartela Jose Luis Zumeta margolari usurbildarrak egin du.\nUsurbildarren sormena Durango azokan\nAurtengo edizioan hainbat usurbildarren lanak ikusi eta erosteko aukera egongo da. Durangoko azoka ere Usurbilgo sortzaileen topagunea izango da.\nAlex Tello usurbildarraen “Ekoetikopatetikobikoa” antzezlana eskainiko da Durangon. Antzezlan honen gidoilaria eta zuzendaria da Alex. Otsailean, euskarazko formatu txikiko antzerki sorkuntza eta ekoizpena bultzatzeko sorturiko Donostiako Poltsiko Antzerkia programa irabazi zuen. Anabel Arraiza eta Jabier Rodil aktoreek parte hartzen dute antzezlan honetan.\nAbenduaren 6an(igandea), Szenatokian, 13:00-13:15etara “Ekoetikopatetikobikoa” antzezlana.\nJakoba Errekondo usurbildarra Argia astekariaren gunean egongo da egunero “Bizi baratzea – Garaian garaikoa garaiz eman eta hartu” liburua sinatzen eta saltzen. Liburu honetan baratzearen atzean dagoen kultur gordailu horretan laborari ezezagun askoren trikimailu, hizkera, pentsaera eta kontzeptu ugari ezagutzeko aukera dago. Batetik, baratzezaintza ekologikoaren oinarrizko jakintzak modu erraz eta ilustratu batean ageri dira. Bestetik, oinarrizko hainbat barazkiren fitxa interesgarriak ditu, landare bakoitzaren izaera, zainketa eta beharrei buruz, euskara txukunean; edozein momentutan kontsultatzeko moduan. Dagoeneko 3. edizioa argitaratu da eta euskaraz gehien saltzen ari den liburua da.\nGaur (abenduak 11) arratsaldeko 19:00etan egingo den inaugurazio ekitaldian, besteren artean, Yolanda Arrietak parte hartuko du. Yolada Arrieta Usurbilen bizi da urteetan baina berez, Etxebarriakoa (Bizkaia) da.. “Argiaren alaba” liburuaren pasarte bat irakurriko du. Eta azoka egunetan, berak iaz plazaraturiko liburua, Denonartean stand-ean aurkituko duzue.\nHotzikara usurbildar musika taldeak “II” lana aurkeztuko du Durangon kontzertu bidez. Abenduak 5ean (larunbata), Ahotsenean, 15:00-15:30 Hotzikara izango da.\nH28 internetetik doan banatzen den hilabetekari grafikoan Joseba Larratxe usurbildarraren marrazkiak ikusi ditzakegu. Durangon hilabetekari grafikoaren inguruko solasaldia eta berrikuntzen aurkezpena iragarri dute. Abenduaren 6an (igandea) Kabi@n 18:30-19:30 H28 hilabetekari satiriko digitalaren aurkezpena.\nUZTAILAK 26, OSTEGUNA: Usurbilgo Udalak Aginagako Arrate jubilatuen elkarteko taberna kudeatzeko atera duen esleipenean proiektua aurkezteko azken eguna


Bulegoetako eta eraikinetako garbitzaileek grebara jo zuten atzo Araban, Bizkaian eta Gipuzkoan. Hala, hiru herrialdeetako hiriburuetan mobilizazioak egin zituzten; Gasteizen, Bilbon eta Donostian. "%90ean feminizatutako sektorea" dela ohartarazi dute beste behin, bai eta horretan jarduten duten emakumeen soldata "kale-garbiketa maskulinizatuan baino %33 baxuagoa" dela azaldu ere.\nAipatutako sektoreko lan-gatazketan ohikoa denez, Eusko Jaurlaritzak greba eskubidea de facto ukatu zien langileei, %100eko gutxieneko zerbitzuak ezarrita. Debekuak debeku, azpi-sektore guztietako beharginek babestu zuten greba, "lan hitzarmen kolektiboen negoziaketetan eragiteko asmoz".\nIndarrean den hitzarmenaren arabera, esaterako, urteko 15.900 euro gordin jaso beharko lituzkete Bizkaiko bulegoetako garbitzaileek. Datu garbietara joanda, ordea, 13.400 euro ingurukoa izaten da zenbatekoa. Gainera, urtean hamabost ordainketa dituztenez, 893 euroko soldata dute finean. Hori lanaldi osoan dauden langileen kasua da, izan ere, beste hainbatek lanegun murriztua dutela gogorarazi dute iturri sindikalek: "Bost orduko lanaldia izan eta bost tokitan lan egiten dutenak badaude".\nLan-erregimen horretako bestelako problematikak ere seinalatu dituzte grebalariek, hala nola, "behin-behinekotasun tasa handiak" nahiz "lan-karga handiko uneen arazoa". Azken horri dagokionez, ondokoa azaldu du ELA sindikatuak: "Kontratu lehiaketak irabazteko, garbiketa enpresek eskaintza oso baxuak egiten dituzte, eta errentagarriago izateko, ez dute ordezkapenik egiten".\nEraikinen garbiketa-zerbitzuetan ez ezik, bestelako sektore feminizatuetako langile mugimenduak ere izan du zeresanik egun hauetan Hego Euskal Herrian. Izatez, apirilaren 22an abiatutako greba mugagabearen ostean, H&M enpresako langileek "Arabako, Bizkaiko, Gipuzkoako eta Nafarroako lantokietan pertsona bakar bat ere kaleratua ez izatea eta lan-baldintzen funtsezko aldaketarik ez aplikatzea" lortu dute. Espainiako Estatu mailan, CCOO eta UGT sindikatuek kontrakoa adostu dute patronalarekin.\nEpaile aurretik pasatu ondoren, askatu dituzte Iruñean atxilotutako sindikalistak\n11 izan daitezke Iruñean atxilotutako sindikalistak\nGarbiketa sektoreko langileak mobilizatu dira gaur Iruñean: CCOOk eta UGTk "traizio" egin diela salatu dute


Paul Urkijok jasoko du FANT jaialdiaren Fantrobia saria | El Diario Vasco\nCulturasPaul Urkijok jasoko du FANT jaialdiaren Fantrobia saria\nPaul Urkijok jasoko du FANT jaialdiaren Fantrobia saria\nPaul Urkijo zinema zuzendaria. / A.A.\nMartxoaren 2an helduko da Estatuko zinema aretoetara zuzendari gasteiztarraren 'Errementari' filma\nMiércoles, 7 febrero 2018, 17:38\nFANT Bilboko Zinemaldi Fantastikoak Paul Urkijo zinemagile gasteiztarrari emango dio fantasiazko generoan nabarmentzen ari den figura aintzatesteko Fantrobia saria. Urkijok 'Errementari' filma zuzendu du, bere lehen lana, besteak beste, Alex de la Iglesiak ekoitzia, eta martxoaren 2an helduko da Estatuko zinema aretoetara.\nPaul Urkijo Arte Ederretan lizentziaduna da, eta oso gazte hasi zen film laburrak egiten. 'El pez plomo' lanarekin hasi zen nabarmentzen. Lan horretan hauteman daiteke jadanik fantasiazko zinearekiko eta elementu folklorikoekiko zaletasuna. 'Jugando con la muerte' (2010), 'Monsters Do Not Exist' (2012), 'El Bosque Negro' (2015) eta 'Naara' (2016) hurrengo film laburrak sarritan izan dira aukeratuak eta sariak lortu dituzte nazioarteko jaialdietan.\nLau film labur egin ondoren, 'Errementari' lehenengo film luzean "bere obsesio partikularretan sakontzen jarraitu du", Joxe Migel Barandiaranen 'Patxi Errementaria' ipuin klasikoa moldatuz. Filman Arabako herrixka bateko errementari oso gaizto bat agertzen da, deabruak berak ere beldur dion errementaria, alegia. Sitgeseko Zimenaldian ikusi ahal izan zen filma, eta Ikus-entzuleen saria lortu zuen Donostiako Beldurrezko Zinemaren Astean. Gainera, mundu osoko hamar zinemalditan aurkeztu da.\nBestalde, maiatzaren 4tiik 11ra ospatuko den zinemaldiaren 24. edizioaren irudia aurkeztu du FANTek. Protagonista mamu zinezale bat da, hiriko txokoetatik atzera eta aurrera dabilena eta guztietara heltzen dena. Bere ohiko izara zuria jantzita, Bilbon ezinbestekoa den beste elementu bat darama: aterkia.\nFANTen arduradunen esanetan, jaialdiak omentzen duen zine fantastikoan mota guztietako mamuak ikusi ahal izan dira: beldurgarri eta gaiztoetatik, arima oneko eta eskuzabaletara, baita barregarriak eta maitekorrak ere.\nJuanjo San Sebastian Mendi Film Festival-eko epaile izango da\nEuskal Zine Bileran 49 film aurkeztu dituzte lehiaketara\nEHUk hautatu du ordezkaria unibertsitate arteko musika lehiaketarako\nCerca de 30.000 personas han participado en la Bienal de Arquitectura, clausurada «con éxito» Liher-en bigarrena, «rockeroagoa, astunagoa, stoner kutsukoa»


Mini-bar | Kultura | Berria\nDonostian jaio zen, 1978an. Ikus-entzunezko komunikazioko ikasketak egin zituen, eta proiektu digitalen diseinuan lan egiten du. Samuraitasuna blogean argitaratutako narrazio laburrak ditu oinarri Lasai, ez da ezer gertatzen (2013) liburuak, oraingoz argitaratu duen bakarrak. Bakardadeari buruzko obra bat den arren, liburuak «umorea, sarkasmoa eta (auto)ironia hala sanoak nola insanoak» eskaintzen ditu, Iban Zalduak hitzaurrean dioenez, eta irakurleari «horren bakarrik ez sentitzen» laguntzen dio.\n2014ko abuztuak 31\nCarolina eta bere lagunek lehenengo oporrak dituzte elkarrekin. Gehiegizko zirraran nabaritzen da lehenengo aldia dela. Ozenegi hitz egiten dute, konfidentziak direnean ere entzun ditzakegu hoteleko igerilekuan gauden guztiok. Bolumenari esker dakit jakin behar dudan guztia. Carolina, Carolina deitzen dela, alegia. Hezkuntza pribatuak ezartzen duen hizkera hori du, perla zuri borobilak belarrietan eta aurpegira erortzean sekulako lana ematen dion ile luze distiratsua. Xanpu iragarki batean bizi da eta gustuko du.\nCarolinak bere bikini fluoreszentearekin itsutu egiten nau. Ezin dut ondo ikusi. Ezin dut inolaz ere ukitu. Baina entzun eta usaindu dezaket. Nerabezaroan gustagarri izan nahi duenaren ahots eta usain goxoa du. Elisak zuen ahots eta usain hori.\nUda zen Elisa ezagutu nuenean ere. Nire lehengusuaren lagunen laguna zen edo halako zerbait. Militar baten alaba zela esan zidan anaiak behin mutur okerrarekin, baina nik ez nion bere aitari sekula uniformerik ikusi. Alkandora urdin ilun bat eta estutu egiten zuen gerriko beltz bat ikusi nituen, bere etxe pareko espaloian Elisa noiz jaitsiko zain nengoen bitartean. Ez nion aitarengatik inoiz galdetu. Ez uniformeengatik, ez alkandora urdin ilunengatik. Are gutxiago estutu egiten zuen gerriko beltzagatik.\nGogoan dut osabaren automobila lehenengo aldiz hartu genuenekoa. Lehengusuak gidatu zuen, inpresionatzeko helburuarekin bakarrik hartu daitekeen abiadan. Tarteka Elisari begiratzen genion erretrobisoretik. Leihatilak zabalik zeramatzan atzeko eserlekuan eta ez zirudien ez abiadurak, ez bihurguneek axola zitzaizkionik. Gure presentziak ere ez. Haizeak ilea astintzen zion. Aurpegira etortzen zitzaion ile xerloa kentzen zuen. Sekulako lana ematen zion ileak berari ere. Baina ezerk ez zuen axolarik. Etxetik irtetean margotzen zituen karmin gorriko ezpain lodi haiekin irribarre egiten zuen. Modu eder bezain inozoan.\nKostaldeko herrietako festak ezagutu genituen. Dantzak plazetan. Gaseosa zeramaten lehenengo ardoen zorabio goxoak. Lehenengo zigarreten eztulak. Dardarak. Zalantzak. Nahigabeaz mozorrotutako nahita emandako muxuren bat. Eta nire lehengusuaren insistentziari esker, Françoise Hardy.\nUda amaitu ostean, tren geltokiko kafetegian zitatzen hasi ginen. Bertako kafesnea atsegin zuela esan zidan. Nik ez nion ezer berezirik aurkitu inoiz kafeari baina bai arratsaldeak Elisarekin igarotzeari. Alde batera eta bestera presaka zebilen jendez inguraturik, gure intimitatearen naipe gaztelua eraiki genuen kafetegiko mahaian. Udazkeneko Elisak ez zuen udako Elisarekin zerikusirik. Ez zuen kafetegitik atera nahi izaten. Ez paseatzera, ez zinera, ez dantzalekuetara. Kafesneak eta atetik igarotzen ziren ezezagunei asmatzen genizkien istorioak dastatu nahi izaten zituen, besterik ez. Batzuetan, Elisa eta biok ginen protagonistak. Nire buruan bakarrik, inoiz ez nire ahotan. Irudipen nahiko tropikalak ziren denak. Inork ez zuen joan-etorriko billeterik hartzen. Guztiak ziren ihesak eta askatasun bilaketa desesperatuak. Guztia zen koilaratxoen tin-tin-tinen eta geltokiko megafoniaren iragarpenen ozeanotik haratago biziko ez genuen bizitza.\nCarolinaren telefonoaren doinua inoiz ezagutuko ez dudan abesti bat da.\nNorbait maite zuela esan zidan Elisak arratsalde hartan. Bihotzez maite zuela, inolako baldintzarik gabe. Horrekin nahikoa zuela bizitza bere osotasunean bizitzeko, ez zuela beste ezer behar. Zubi guztiak erretzeko prest zegoela eta bost axola zitzaizkiola konbentzioak.\nNire izerdiak bere eskua hezetu zuen heldu nionean.\nZorionak bakarrik duen gupidagabe izateko modu horrekin notario izateko azterketa gainditu berri zuen Ramon deituriko tipo bat aipatu zuen. «Askoz ere zaharragoa da, baina maite dut». Irribarre estu baten truke askatu nuen eskua, une hartatik aurrera kafesnearen apar fragilaren pisua koilaratxoarekin neurtzen entretenitu zedin.\nMegafoniako ahotsak hurrengo trena laugarren bidetik sartzear zegoela iragarri zuen. Megafoniako ahotsak ez zuen ni alboko ate batetik irtetear nengoela iragarri baina hala egin nuen, kontua ordaindu eta Ramonentzat kafesne hilotz eta eserleku epel bat utziz.\nHandik urtebetera, garai hartan notario batekin edozeinek egingo zuena egin zuen Elisak. Ezkondu eta automobil zuri batean betiko alde egin. Axola zitzaion konbentzio baten errepidea hartu eta ospa.\nUrte batzuk beranduago, oraindik arraroa iruditzen bazait ere, ni ere ezkondu egin nintzen. Geltokira behar izan dudanean bakarrik gerturatu naiz urte hauetan. Bizitzarik ez irudikatzen saiatu naiz. Ez besteena, eta batez ere, ez nirea. Hona heldu arte. Gelako mini-bar panpin-etxearen miniatura delikatu guztiak agortu ditut dagoeneko. Nostalgiak ahoa lehortzen du.\nCarolina fluoreszenteak tranpolinetik salto egin du.\n«Isabel... sudurra... odola...» esan dit senarrak.\nLarriturik, poltsa guztia hankaz gora jarri du, kleenex baten bila.\n«BERRIZ. Lasai esan dezakezu, Joseba. Isabel, sudurretik odola darizu, BERRIZ».\nDenborak bestelako gaixotasunei lekua egiteko sendatzen ditu bihotz puskatuak. Burua ur azpian sartu behar banu bezala, kleenexarekin sudurra heldu dut eta etzan egin naiz, zerura begira. Carolina, uretatik bueltan, Joseba eta nire artean igaro da.\nZeruan ikusi dut Carolina. Josebak lurrean ikusi nau ni. Hotel sasi-tropikal honetan zaila da desberdintzea gutako nor dagoen oporretan. Nor hilzorian.


Irakasleen %80k uste du konfinamentuan lan zama asko igo dela\nBy Javi Portillo May 27, 2020\nGure taldea egiten ari den ikerketaren berri EiTBn, Urtza Garaik azalduta. Hona hemen bideoa: Adi egon! Laster emaitzak eta identifikatutako oztopoak gainditzeko proposamenak zabalduko ditugu Irakaslea bazara, oraindik parte hartu ahal duzu: https://adieraz.sarea.net\nAdieraz: Irakasle lana konfinamendu garaian (COVID-19)\nBy Javi Portillo May 21, 2020\nPhoto by Carli Jeen on Unsplash WebLearner ikerketa taldeak irakasleen lana konfinamendu garaian aztertu gura du. Hain zuzen ere, bi helburu daukagu: egoera honek sortarazi duen lan karga eta estresa nolabait neurtzea eta irakaslegoak behar duen gaitasun digitala baloratzea. Irakasle gisa konfinamenduan bizi duzun esperientzia jasotzea ezinbestekoa da egoera hau ulertzeko eta egin duzun lanari duen balioa eta ikusgarritasuna emateko. Helburu honekin UPV/EHUko Weblearner ikerketa taldeak, 3 minutu irauten duen, ondorengo galdetegia erantzuteko eskaera egiten dizu: adieraz.sarea.net Mila esker zure laguntzarengatik! Zaindu zaitez!


Azken eguneratzea: 2017/05/08 20:57 (UTC+2)\nHorixe ondorioztatu du Poliziak. Kopuru horretatik 54,5 milioi Jordi Pujol semearenak omen dira, ustezko iruzurgile familiaren "burua"renak.\nJordi Pujol Kataluniako presidente ohia, artxiboko irudian. Argazkia: EiTB\nPoliziak Jordi Pujol Kataluniako presidente ohiaren etxea miatu du\nOriol Pujolek Andorran zuen kontu bat eman zion anaiari, Jordiri\nPujol-Ferrusola sendiak 69 milioi euroko "etekin ekonomiko justifikatu gabea" pilatu zuen 1990etik Andorran. Orduan hasi omen ziren "jatorri ezezaguneko dirutza handiak" ezkutatzen, "ordenatutako eta aurrez pentsatutako plan baten" baitan.\nHorixe agertzen da Espainiako Poliziaren UDEF sailak egindako txostenean. Hala, Poliziak uste du Pujol familiaren jarduna talde kriminal delituaren barruan sar daitekeela, Jordi Pujol Ferrusola seme zaharrenak zuzendaritzapean "ustez legez kanpokoa zen jarduera aurrera eramaten zuen talde antolatu moduan" aritzen zirela iritzita.\nUDEFek uste du dirua zuritzearen "azken helburua" dibisa ezberdinetan "justifikatu gabeko etekin ekonomikoa" lortzea zela, eta tartean sartu ditu gurasoak, zazpi anai-arrebak, eta Jordi Pujol Ferrusolaren emazte ohia.\n69 milioi euro horietatik zati handiena, 54,5 milioi euro hain zuzen ere, seme zaharrenari dagozkio.\nKataluniako presidente ohiak, berriz, 2,84 milioi euro pilatu zituen Andorran, eta horren emazteak, Marta Ferrusolak, 683.139 euro.\nFamilia elkarlanean aritzen zela azpimarratu duen arren, UDEFek uste du Jordi Pujol "Junior" zela taldearen "burua", bankuetako kontuetan bere izena agertzen zelako eta jatorri ezezaguneko dirua "jasotzeko, bankuan sartzeko eta ateratzeko" ardura bere gain zuelako.\nPoliziaren arabera, Pujol-Ferrusola familiaren jarduna ez zen justifikatu gabeko dirua Andorran ezkutatzera mugatzen, baizik eta herrialdea "operazio base" bihurtu zuten beste herrialde batzuetan negozioak egiteko, tartean paradisu fiskaletan.\nPujoldarren operazioak aztertu ostean, Poliziak ondorioztatu du "antolatutako talde gisa" jokatzen zuela familiak 1990etik, ustez legez kanpokoa zen jarduera bat aurrera eramateko.\nMarta Ferrusola Kataluniako presidente ohiaren emazteak "ama nagusi" ezizena erabiltzen zuen Reig bankuari (orain Andbank) Andorrako kontuetan mugimenduak agintzeko, Europa Press-ek sumarioan oinarrituta jakinarazi duenez.\n"Mosen agurgarria. Kongregazioko ama nagusia naiz. Nire liburutegiko bi meza-liburu parrokiako kapilauaren liburutegira eraman nahiko nituzke. Berak esango dizu non jarri behar diren. Eskerrik asko", ageri da Ferrusolak 1995eko abenduaren 14an eskuz idatzitako testu batean.\nUstelkeria politikoa 2022\nJordi Pujol albisteak


AZAROAK 29, Igandea – ARALAR | Morkaiko\nAZAROAK 29, Igandea – ARALAR\nAralar gurutzatzeko ibilbide bat ekartzen dizuegu oraingoan. Larraitzetik hasi eta Lizarrustiko gainean bukatu, Maioetatik ere igaroz.\nIBILBIDEA – Larraitz – Uzkuiti (1.329m) – Ganbo (1.400m) – Maioak – Igaratza – Lizarrustiko gaina\nLuzera: 22-25 km\nLarraitzetik hasi eta Txindoki ezkerretik inguratuko dugu Uzkuiti (1.329 m) tontorrera bidean. Handik Ganbo (1.400 m) begi bistara izango dugu.\nGanbo tontorretik Maioak izango dira helburu. Hortarako Pardeluts-eko iturri jeitsi gara.\nHemendik Maioetara bidea hartuko dugu, tontor ezberdinak egingo ditugularik maioz-maio:\nMaioetara joan gabe, indarrak gorde nahi dituenak GR-a jarraituz Igaratzara joateko aukera izan dezake zuzenean.\nBehin Igaratzako aterpean, Lizarrustiko gainera jaitsiko gera udazkenak eskaintzen dizkigun koloreetaz gozatzen aukera pareagabeakin.\nIrteera: 7:30etan Santa Klara-ko autobus geltokian


X hil da - 111 Akademia\nTwitterFacebook\tAzala / Liburuak / Alaine Agirre / Bihotza lo daukat, eta zer?\nX hil da\t2015/08/25 - 09:04 Izenburua: X hil da\nIdazle iaio baten sena erakusten du Alaine Agirrek bere bigarren eleberri honetan, kontakizunaren erritmoa eta hizkuntzaren edertasuna trebezia handiz uztartzen baititu gai beraren inguruko bariazio hauek lantzean.\tTweet 2 iruzkin Eibar 101.1 Osteguna, 02 Ekaina 2016 13:54 Iruzkin lotura Oso orijinala eta apurtzailea iruditu zait. Agian beste idazleren batean oinarritu da ideia, baina liburu arras desberdina da (Amelie Nothom?) txokatzen zaituena. Bikote maitasuna idealizazio trapizoidal batetik begiratuta. Berehala irakurtzen da\nBilbo 54.3 Igandea, 27 Martxoa 2016 09:28 Iruzkin lotura Bere bigarren liburua argitaratu du Alaine Agirrek eta ez du sendotu berari buruz neukan iritzia. Izan ere, bere lehenengo liburua oso ona iruditu bazitzaidan, bigarren honi aspergarria eta eskasa deritzot.\nArgumentua ez da batere erakargarria izan eta, ondorioz, ez dut gozatu irakurtzen. Eskerrak laburra den liburua, bestela pertsonaiak bezainbeste sufrituko nuen nik. Hirugarren liburuaren zain geratzen naiz Alaineri buruzko iritzi sendoagoa izateko.\nBeraz, ez dut gomendatuko liburu hau.


"Hogei'ta" proiektu deialdia 2011: arte bisualak — Euskal kultur erakundea\nGazteek arte bisualetan eraman proiektu berritzaileak sustatzeko antolatua izan zen Hogei'ta 2011 proiektu deialdia kari 31 proposamen eskuratu ziren 2011ko ekainean (16 bideo-egitasmo, 9 argazki-egitasmo eta grafismoari lotu beste 6 proiektu).\nBertrand Dezoteux eta Nader Koochaki\nArtista et artista kolektibo batzuk igorritako proposamenak izan dira, Akitaniatik, Euskal Autonomia Erkidegotik, Nafarroatik baita Argentinatik. Hautagaien proposamenen kalitate handia zela eta epaimahaiaren lana (ikus epaimahaiko kideen aurkezpena) ez da batere errexa izan. Azkenean ondoko bi hautagaiak dira hautatuak izan ziren 2011ko ekainean:\nBertrand Dezoteux "Txerri" bideo eta 3D-ko irudi proiektua garatu duena;\nNader Koochaki Etxeberria "Scènes" bideo eta argazki egitasmoaren bultzatzailea.\nIrabazle bakoitzak 5000 euroko diru-laguntza bat eskuratu du EKE-ren ganik bere proiektuaren gauzatzeko. Euskal kultur erakundeak deialdian inplikatu diren parte-hartzaile guziak eskertu nahi ditu. Helaraziak izan diren egitasmoak, gure lurraldeko kulturaren adierazteko unean, arte bisualen bizitasunaren eta sormenaren lekuko izan dira.\n"Scènes" eta "Txerri" egitasmoen aurkezpena (PDF)\nNader Koochaki Etxeberria-ren elkarrizketatzera joan zen Xan Aire, Irulegira (Baxenabarre), Scènes egitasmoko zati baten filmatzen ari zelarik gauaz, hil-herri zahar batean. Bere artikuluan edertasuna baino, sakontasuna jorratzea duela xedetzat hartua artista gazteak adierazten digu kazetariak. Irakur elkarrizketa


Etorkizun berde baterako erredox fluxuko bateriak | CIC energiGUNE\nEtorkizun berde baterako erredox fluxuko bateriak\nCIC energiGUNEk lan egiten duen elektrolito organikoan oinarritutako erredox fluxuko bateriak ekonomikoki bideragarria den alternatiba bat izango dira eskala handiko energia estazionarioa biltegiratzeko eta energia berriztagarriak integratzeko.\nFuntsezko alderdia, Europa eta munduko gainerako herrialdeak mehatxatzen dituen ingurumenaren degradazio-egoera dela eta.\nHorri aurre egiteko, Europar Batasunak Europako Itun Berdea sortu du; gure ibilbide-orria, Europari 2050ean klimatikoki neutroa izan nahi duen ekonomia iraunkorra emateko.\nBeharrezkoa den trantsizio energetiko hori lortzeko, energia berriztagarrien egungo hedapenaren alde egin behar da, baterietan energia biltegiratzeko sistemekin batera.\nHala ere, aplikazio estazionarioetan benetan erabilgarriak izan dadin, baldintza hauek bete behar dituzte: ziklabilitate handia, eraginkortasun handia, erantzun azkarra eta kostu txikia. Hori dela eta, SET Planean helburu argiak ezarri dira energia egonkorra 2030erako biltegiratzeko, kostuari (0,05 euro kW/h/ziklo) eta iraunkortasunari (10.000 ziklo eta 20 urteko bizi iraupena) dagokienez.\nZergatik dira bereziki interesgarriak redox fluxuko bateriak aplikazio estazionarioetarako?\nRedox fluxuko baterien alderdi bereizgarriak\nBanadiozko elektrolitoa duten erredox fluxu-bateriek (“red” erredukziotik eta “ox” elektroien oxidaziotik) andel batzuetatik anodoa eta katodoa banatzen dituen mintz bat duen gelaxka elektrokimikoen stack batera ponpatutako elektrolito likido bat zirkularazten dute. Elektrodoen oxidazio eta erredukzio erreakzioek potentzial diferentzia bat sortzen dute mintzaren alde bakoitzeko disoluzioen artean, energia biltegiratzea ahalbidetzen dutenak.\nFluxu-baterien konfigurazio berezi horrek, SET Planaren eskakizunak betetzeaz gain, energia eta potentzia desakoplatzea eta behar den gaitasunera behar bezala egokitzea ahalbidetzen du, horrela, deskarga luzeak eta biltegiratze-denbora luzeak behar direnean beste bateriekin behar den gaindimentsionamendua saihestuz.\nIzan ere, gaur egun oso aintzatetsiak dira iraupen luzeko energia biltegiratzeko sistema gisa aplikazio estazionarioetarako, eta bereziki interesgarriak energia berriztagarriak integratzeko. Gainera, seguruagoak direlako eta denboraren poderioz ia ez direlako degradatzen nabarmentzen dira.\nHala ere, banadioan oinarritutako elektrolito bat erabiltzen denean, bateria hauek oraindik ikerketa eskatzen duten erronka batzuk dituzte. Dentsitate energetikoa, adibidez, penalizatuta geratzen da, espezie horrek elektrolitoan duen kontzentrazio-muga txikia dela-eta, sistemak tamaina handikoak izan daitezen. Gainera, elektrolitoaren tenperatura-leihoa -normalean 5 eta 35 ºC- handitu egin behar da. Eta, azkenik, gaur egun, Txinako araudi berriak banadioaren prezioa izugarri garestitu du.\nHala ere, fluxu-baterien interesa biziberritu egin da muga horiek gainditzen dituzten material berrien ikerketari esker.\nElektrolito organikoen ikerketa\nAzken urteotan, elektrolito alternatiboak garatzen ari gara, espezie aktiboen disolbagarritasun handia, potentzial-diferentzia handia (1 V-tik gorakoa) eta eroankortasun handia (handiagoa erabiltzen den disolbatzailea urtsua denean) dutenak.\nUretako elektrolito organikoan oinarritutako erredox fluxuko bateriek portaera egonkorra erakutsi dute, eta, kostu txikia eta jasangarritasun handia dutenez, ingurumenarekin hain erasokorrak ez diren fluxu-baterien belaunaldi berrirako hautagai ezin hobea dira orain.\nNeutraltasunetik gertu dagoen ur-ingurune batean lan egitean, ez da beharrezkoa bitarteko erasokorrei aurre egiten dieten eraikuntza-material garestiak erabiltzea, eta baterien birziklapena eta bizi-amaiera errazten da.\nDuela 5 urte baino gehiago, CIC energiGUNEk erredox fluxuaren teknologiaren arloan ekin zion bere jarduerari, oinarri organiko urtsuan elektrolitoak garatzeko. Lehen ikerketak "Konposatu elektrolitiko organikoak erredox fluxu-baterietarako" buruzko WO 2015/048550 patentea argitaratzearekin amaitu ziren.\nElektrolito organikoa garatzeko polimeroetan oinarritutako elektrolitoen lerroan egiten den ikerketaren espezie organiko aktiboaren eta konduktibitate ionikoaren balio onenak ahalbidetzen dituen disolbatzailearen matrizearen azterketan datza. Soluzioaren kostuak SET Planak eskatzen dituen balioetan egongo dela hitzematen du, eta gatz jakin batzuk dituzten disolbatzaile urtsuen matrizeak erabiltzeak laguntzen du prestazioak hobetzen, potentzialaren leihoa handitzen, eta pH neutroan jardutean arriskua nabarmen murrizten eta bateriaren segurtasuna hobetzen.\nIkerketa horren zati bat CIC energiGUNE buru duen HIGREEW proiektu europarraren esparruan egiten ari da, kostu txikiko ur-oinarriko elektrolito organiko berri bat garatzeko helburuarekin.\nMaterialetan, biltegiratze-sistemetan eta energia berriztagarrietan erreferenteak diren beste 9 erakundek osatutako partzuergoa, besteak beste, Gamesa Electric, Madrilgo Unibertsitate Autonomoa edo Uniresearch, CIC energiGUNErekin batera, funtsezko materialak garatzen ari dira, erredox fluxuko bateriei prestazio teknikorik onenak emateko, haien bizitza erabilgarria luzatzeko eta birziklatzea errazteko.\nIrtenbide horrek etorkizun berdearen errealitatera hurbiltzen gaitu, non energia berriztagarriak protagonista izango diren Europako ekonomiaren erabateko deskarbonizazioan.\nEgilea: Raquel Ferret Poza, CIC energiGUNEko Negozioaren Garapeneko zuzendaria.


Confederación Española de Derechas Autónomas - Wikipedia, entziklopedia askea.\nerregezaletasuna, kontserbatismoa, katolizismoa\nConfederación Española de Derechas Autónomas edo laburtuta CEDA, euskaraz Eskuin Autonomoen Espainiar Konfederakuntza espainiar alderdi katolikoa izan zen.\nEspainiako Bigarren Errepublikaren garaian, 1933ko otsaileko Biltzarrean sortua, Acción Católica mugimenduaren barnean jaio zen. El Debate egunkariaren zuzendaria zen Ángel Herrera Oria kardinalak bultzatu zuen eskuinaldeko zenbait alderdi txiki uztartuz.\nMuina "erlijioa, jabegoa eta familia" babesteko 1931n sortutako Acción Popular ("Acción Nacionalista" 1932ra arte) delako alderdia izan zen. Horri Espainiako estatuko probintzietan sorturiko hautagai zerrenda eskuindarrak batu zitzaizkion.\nGil-Robles buru, CEDAk 1933ko hauteskundeak irabazi zituen, tradizionalistek eta, zenbait tokitan, Lerrouxen jarraitzaile erradikalek lagunduta. Gobernu atzerakoia izan zen; langileriaren aurkako neurriak hartu eta diktadura garaiko agintarientzat amnistia eman zuen, eta militarrei eskua libre uzten zien. 1934an, gobernu eskuindarrak eta militarrek Asturiasko iraultza-saioa zapaldu eta aurre egin behar izan zioten Kataluniako Generalitateari. Errepublikaren aurkako asmoak gero eta ageriago uzten ari zelarik CEDA, eskuineko eta ezkerreko errepublikarrak aurka jarri zitzaizkion.\nErrepublikaren azken bi urteetan, eskuin muturreko jarrerak nagusituz joan ziren alderdian arian-arian; Frente Popularrak 1936ko otsaileko hauteskundeak irabazi ondoren, zerikusi handia izan zuen CEDAk Franco jeneralaren matxinadaren prestakuntzan. Espainiako Gerra Zibila hasi zenean, matxinoekin bat egin eta 1937an CEDA alderdia desegin, eta buruzagi asko Falange Españolaren (F.E.T. y de las J.O.N.S.) sailetara igaro ziren. Ez zuen indar handirik izan Euskal Herrian.\nCEDAren programa[aldatu | aldatu iturburu kodea]\n"Marxismoaren kontrako koalizioko hautagaiek argi eta garbi defendatuko dute Konstituzioko eta legezko aginduak berehala indargabetu behar direla, kasuan-kasuan dagozkion bideetatik, sozializazio-helburu laikoetan oinarritzen baitira eta, egiaz, Espainiako gizartearen ondare moral neurrigabea eta aberastasun material jada ahitua suntsitzea baitute xede."\nCEDAren programa, 1933ko urrikoa.


Ezkerra versus Eskuin Brained Marketerrak Martech Zone\nOsteguna, urtarrila 5, 2012 Osteguna, urtarrila 5, 2012 Douglas Karr\nInfografia hau Marketo oso argia da ez partekatzeko.\nPsikologoek eta nortasunaren teorikoek garunaren eskuinaren eta ezkerraren artean desberdintasunak daudela uste dute aspalditik. Zure garunaren eskuinaldea sormenaz arduratzen da, eta ezkerrekoak, berriz, xehetasunak eta inplementazioa. Ezkerreko aldea analitikoa da eta eskuinekoa artistikoa. Merkaturatzaile gisa, zu zaren pentsalari motak diseinatzen dituzun kanpainak gidatzen ditu. Orduan, zer marketin mota zara?\nNeure burua orekatua dela pentsatu nahiko nuke ... talentu sortzaile handirik ez dudan arren, sormenak marketinean duen eragina benetan maitatzen hazi naiz. Besterik gabe esanda ... jendea korronte nagusiaz nekatuta dago, beraz, zenbakiez kanpo pentsatzeak zure bezeroei edo zure markari mesede egin diezaieke!\nTags: analitikoasormenezker garun merkaturatzaileakmarketerseskuineko garun merkaturatzaileakmerkaturatzaile motak\n5 urtarrilak 2012 2: 10ean\nHau, hain zuzen ere, mezu bikaina da, Douglas. Eta benetan interesgarria da ohartzea sormenak marketinean izandako eragin harrigarria eta sare sozialetako joerek nola egin duten interesgarriagoa. Saldutako egile bihurtu aurretik eta Inc aldizkariak nire enpresa bozkatu baino lehen ikasi nuen gauza bat, hazkunde azkarrena duen enpresetako bat marketin kanpainetan sormena ezartzeak wow faktorea sortzen du eta bezeroei balio gehiago ematen die.\n5 urtarrilak 2012 5: 34ean\nDaniel - erabat zuzena zara. Ederki diseinatutako eta marka oneko enpresak lehiaketatik pasatzen ikusi ditut! Mila esker webgunetik pasatzeagatik - Laster izan behar zaitugu gure irratsaioan!\n5 urtarrilak 2012 4: 11ean\nEskerrik asko bidaltzeagatik! Ni neu Eskuin-garun merkaturatzailearen kategorian sartzen naiz. Zoragarria da ikustea zein atributu falta ditudan.\nJan 8, 2012 at 12: 17 AM\nInfografia honek ustekabeko emaitzak eman zizkidan. Ezker eskuarekin idazten eta jaten dut, eta beste guztia eskuinarekin egiten dut. Bitartean, grafikoaren "garuna" atalaren inguruko infografiaren iruzkinak zalantzarik gabe egokitzen zaizkit "eskuineko garun" sormen mota gisa. Hala ere, azpiko marketin kategoria guztiek "ezker garuneko" merkaturatzaile gisa margotzen naute. Pixka bat hausnartuko dut.\nJan 8, 2012 at 12: 41 AM\nAndrew, oso gauza bera pentsatu nuen lehenengo aldiz irakurri nuenean. Uste nuen beharbada biak batera jarriak zirela!\n10 urtarrilak 2012 1: 33ean\nNire bizitza profesionalean Sistemen analista izan naiz eta\nProgramatzailea, dibertitzeko artista fina naiz. Nire libururik gogokoenetako bat Drawing on da\nGarunaren eskuinaldea. Orain Marketina ikasten ari naiz; artikulu honek badu\nikuspegi berri bat eman dit ikuspegi orekatu baten beharrari buruz\n10 urtarrilak 2012 8: 06ean\n@ twitter-259954435: disqus konturatu naiz sektorean lan egin dudan talentu handieneko jende askok sormen zaletasuna dutela beren lanetik kanpo ... artea, musika, etab. Nahiko interesgarria da sormen praktika horrek zenbateraino dakarren ikustea. bi aldeak erabiliz karrera bikaina egitera!\n11 urtarrilak 2012 10: 02ean\nEskerrik asko hau partekatzeagatik, Douglas. Puntuak lotu zizkidan.\nNire hipotesia: ezkerreko garunak eskuineko garunekoak baino gehiago dira marketina nahasketari ezker garuneko presentzia pixka bat sartzeko moduetako bat izanik. Zentzuzkoa da neurtu ditzakegun gauzetan, erreala den zerbaitetan eta akziodunen balioa handitzen duen gauzetan konfiantza izateko dugun gogoa. Ba al dakizu estatistikarik badagoen? Gainera, zer gertatzen da nortasunaren eta ekintzen edo portaeren arteko korrelazioarekin?


TOKIA: KULTUR ZERBITZUAK/ ERAKUSKETAK/ 2015/ Merkatu Plaza/ Ainize Txopitea\nAbuztuak 7 - 31\nAinize Txopitearen azken lanen antologia modura aurkezten da “Rituals of Love”. Erakusketak hainbat serie ditu, epigrafe bakar batean bilduta: maitasuna bereganatzeko beharra, baina ez munduari aurre egiteko defentsa modura, baizik eta munduarentzako defentsa modura. Zutabe panteista modura hartzen da maitasuna, sorkuntzaren aglutinatzailea, jatorrizkoa eta mendeetan aldatu gabea, eta horrenbestez kontra egiten diena gerora sortutako planteamendu monoteistei, zatitzaileei, patriarkatuaren jatorrizko sostenguari eta haren egitura menderatzaileei. Aipamena egiten die gaur egun “mitologia” primario deitzen zaien horiei, ia kultura guztietan daudenei –Mari edo Amalur aipa ditzakegu euskal kulturan–, baina sistema femenino ez-deista bati omenaldi lausoa eginez: orain, analista historikoek zalantzan jartzen dute lehen gizarte matristikoetan emakumea jainko mailan jarri zutela. Haien adierazpen eta “tenpluetan” nagusi dira emakume-irudi “ugalkorrak”, jarrera sentsualetan edo erditzeko posturetan daudenak. Horrek iradokitzen digu berez leku horiek zer ziren: botozko irudiak eta leku komunak, gure ospitaleen antzekoak; sorkuntza, maitasuna eta bizitza taldean ospatzeko lekuak. Emakumeari lurraz gaindiko izaera ematea izan zen hura menderatzeko lehen urratsa. Txopiteak argi eta garbi jasotzen du hori: bere collageetako batean, emakume batzuk ageri dira herri tribal batean. Etnozentrismoak “basati” izaera ematen die –gizarte “naturalak” gizarte “kulturalen” aurka jarrita–, baina artistak garbi adierazten du berdintasunezko mezu literal eta egokian: “We are animals”.\nKomeni da Ainize Txopiteak artista modura orain arte egin duen ibilbidea azaltzea. Londresen trebatu eta arte grafikoetan espezializatu ondoren, poeta bisual eta ziberpoeta bezala egin zuen debuta mende hasieran. Irudiak eta hitzak elkarren ondoan ipintzeko tradizio operatibotik abiatuta (gerrarte garaiko grafiko, collage eta poesia esperimentuak, eta baita geroagoko egileenak, berrogeita hamarreko hamarkadatik laurogeiko hamarkadara, eta bere praxiarekin garaikideak diren Guerrilla Girls-en moduko kolektiboenak), Txopiteak hizkuntzak gehitzen ditu (esate baterako, pintura), narratiba bat definitzeko. Hor gurutzatzen dira bere esperientzia biografikoak, jarrera eta ikuspegi femeninoari buruz munduan egiten diren gogoeta orokor batzuk eta testuinguru horretatik abiatutako botere-hartze erreferentzial kontziente bat, oinarrizko kritika sozio-politiko-kulturalarekin batera: inposatutako edozein pentsamendu-sistemak bere bidean jar ditzakeen zailtasunak hautsi nahi dituen emakume artista batenak.\nMaitasunaren adierazpen sosegatu baten itxura hartzen du erakusketa honek. Maitasuna izaki guztien ondarea da, sistema global orekatua, artistak aipatzen dituen erritualek elikatutakoa; gizakiak hasiera-hasieratik lagun izan duena eta planetako gainerako animalia eta landare espezieekin partekatzen duena; zientziak termino operatibo soilen bidez mugatu nahi duena –“estalketa-estrategiak”, “espezieen kontserbazioa”, etab.– konturatu gabe zein den bere existentziaren berezko esanahia: beraiek dira sistema, munduaren arrazoia, eta ez haren ondorioetako bat. Ideia hori guztiz subertsiboa da, aurre egiten diolako mendebaldeko pentsamendu-sistema linealari eta argi eta garbi defendatzen duelako gure espeziaren urrats kognitibo lehenak eta garrantzitsuak markatu zituzten beste sistema zirkular, espiral, ez-lineal horietara bueltatzea.\nGuillermo Espinosa, komisario independentea eta kazetari kulturala.


ALBOAN::Heziketa baliabideak::Egiten eta ekiten ikastea\nEgiten eta ekiten ikastea\nGoazen hostoak bilatzera!\nAktibitate honek eskola alboko gune batean hostoak biltzera joatean datza, gero ikusitako zuhaiztei, aurkitutako barietatei, komunean dauzkaten aspektuei, tamainari, ehundurari eta hartutako hostoen koloreari, etab. buruz hausnartzeko. Horretarako, aktibitate ezberdinak egin daitzeke: hostoak sailkatu, antolatu, ezaugarriak identifikatu…\nHartutako hostoen barietateari erreparatuta, aniztasunaren ideia lan daiteke balio positibotzat hartuta, aktibitate honek aberasten bait gaitu dena bere funtzioa duelako. Halaber lankidetasuna lantzen laguntzen gaitu, ikasleen jarrera horietaz ohartzea eta positiboki indartzea garrantzitsua da.\nZuhaitz bat ikasgelan!\nAktibitate honek zuhaitz edo baso bat klase guztiaren artean egitean datza, bai lehen hartutako hostoekin, bai marraztutako edo argazkietatik ebakitako hostoekin.\nDenon artean egindako zuhaitz edo baso honek, partaidetasunaren zentzua pizten laguntzen gaitu taldeko kohesioari lagunzten, lankidetasunaren balioa lantzen eta gatazken ebazpen positiboa sustatzen, aniztasunaren idea (pertsona bakoiztak hosto bat gustuko du) balio positibotzat lantzeaz aparte.\nZer hots egiten du euriak?\nEuri makil bat egin, Hegoamerikatik datorren musika tresna, beste kulturetako tresnak zenbatesteko aukera ematen digu, baita berdintasunaren balioa lantzeko aukera ere. Pertsona bakoitzak bere gustuak ditu, beraz makil bakoitzaren apainketa ezberdina izango da, hala ere, ikasleek kasu guztietan fabrikazioa berdina izan dela ikus dezakete, modu ezberdinenan apaindutak badaude ere. Hau ere pertsonekin gertatzen da, ezberdinak kanpotik baina barnetik, guztioi ongi trata gaitzaten gustatzen zaigu, maita gaitzaten.\nAktibiate honen ideia jadanik daukagun materiala eta etxetik ekar daitezkeen beste zenbait material aprobetxatzea da gainerako heziketa-komunitateari erakusteko. Taldekako funtzioen banaketaren bidez (sarrerak egin, kartelak elaboratu, klasea apaindu, museoa antolatu, azalpenak eta bisitarientzako arauak prestatu,…) kooperazioa eta talde-lana sustatuko dugu. Gainera, muesoa bisitatzeko arauak antolatzea bizikidetzarekin lotutako aspektuak lantzea ahalbidetzen digu, eskubideak eta beharrak, etab.\nUdazkeneko ohiturei dedikatutako museoko txoko bat, aniztasunaren eta berdintasunaren balioak lantzen lagunduko du: gure udalerriko erabilera eta tradizioak ikusi ahal izango ditugu, gure inguruko gune landatar eta urbanoak edo geografikoki urruti daudenenak, urtaro honi buruzko antzeko ohiturak parteka dezaketenak.\nEgin dezagun fruten "entziklopedia"\nAktibitate honek urtaroetan banatutako fruten “entziklopedia” bat egitean datza. Fruituen aukeraren, sailkapenaren eta bere ezaugarrien identifikazioaren bidez kooperazioa landuko dugu. Honek, ikasleei beste pertsonekin lan egiteak gatazken sorrera eragin dezakeela ikustarazteko, enpatia hobetzeko eta elkarrizketa konpontzeko bidetzat ezartzeko aukera ematen digu.\nAktibitate honetan sukaldaritza tailer bat egingo dugu. Jatorri ezberdineko frutekin, ikasleek zaporeak daztatu eta identifikatuko ditu eta brotxeta egiteko gehien gustatzen zaizkionak hautatuko ditu.\nBakarka hautatutako brotxetak elkarbanatzea eta taldean ere batzuk egitea, aniztasuna balio positibotzat, enpatia, eta adostasunera heltzeko kapazitatea lantzeko aukera emango digu.\nHar ditzagun ikasgelaren neurri zehatzak!\nAktibitate honetan eskolaren gune ezberdinak neurtuko ditugu geure gorputzeko atalak erabilita (eskuak, hatzamarrak, ipurdiak, oinak, ukondoak,…).\nGuneak neurtu ostean, sentitutako emozioak, aurkitutako elkar-laguntzaren beharra edo guztion arteko kolaborazioaren garrantzia komunean jarriko ditugu.\n07. Makila elektronikoetako muntaketa\nMugikorrek eta beste gailu elektronikoek gure poltsikora iritsi arte egiten duten bidaiarekin jarraituz, gailu horiek muntatzen diren enpresa edo tailerren errealitateari so egin behar diogu orain.\nBizitza osorako ikastea\nJarduera honetan hurrengo proposamenak 4.3 helburuan sakontzera deitzen du: “Emakume eta tizón guztiei berdintasunezko sarbidea ziurtatzea goimailako trbakuntza tekniko eta profesionalera – unibertsitate ikasketak barne – (bizitzan zehar egiten den ikuntza)”, GIH 4.aren barnean “konpromiso guztiak betetzea, kalitatezko hezkuntza inklusiboa eta bidezko bermatzeko eta guztiontzako bizitza osoko ikaskuntzarako aukerak sustatzeko”.


Azterketa baten arabera, ogiaren kontsumoa gero eta txikiagoa da gizentzeko beldurragatik. | Consumer\nAzterketa baten arabera, ogiaren kontsumoa gero eta txikiagoa da gizentzeko beldurragatik.\nEspainiako batez besteko dietak proteina eta koipe gehiegi ditu, karbohidratoen kalterako.\nOgia pisua galtzeko murriztu beharreko elikagai nagusietako bat izan behar duela argaldu nahi duten pertsonek uste dute. Hala erakusten du “Ogiaren papera emakumearen dietan” izeneko ikerketak, Madrilgo Unibertsitate Konplutentseko Farmazia Fakultateak egina, elikagai horri buruzko ezjakintasun osoa dagoela ziurtatzen duena.\nTxosten horren arabera, Espainiako batez besteko dietak proteina eta gantz gehiegi ematen du, karbohidratoen kaltetan. Printzipioz, karbohidrato ugariko elikagaien (zerealak, barazkiak, barazkiak…) kontsumoa handitzea, printzipioz, baliagarria izan daiteke herritarren nutrizio- eta osasun-hobekuntzan. Hala ere, gero eta okerragoa da elikagai horren kontsumoa, ia beti okerrak direlako.\nComplutensen azterketa emakumeen artean zentratzen da; izan ere, kolektibo horretan izaten dira maizago elikadura-desorekak eta ondorio larrienak.\nEmakumeek nutrizioaren arloan duten kezka nagusietako bat pisua kontrolatzea da, eta horrek, gehienetan, ez du oinarri zientifikorik, eta, beraz, osasun- eta elikadura-arriskua sortzen dute. emakumeena. Azterketak erakusten du zerealen kontsumoa, eta zehazki ogiarena, komeni baino askoz ere txikiagoa dela, Espainiako dieta ideal teorikora hurbiltzeko komeni dena baino askoz ere gutxiago. Hala ere, emakumeen zati handi batek uste du nahiko ogi gutxi kontsumitzen duela.\nEra berean, akats asko daude pisua galtzeko jarraibide egokienekin alderatuta, eta gai horrek emakume gazteen ehuneko handi bat kezkatzen du. Arlo honetan, nutrizio arloko heziketa handiagoa eskatzen da dieta irrazionalen jarraipenari aurre egiteko, eta horrek kalte egiten dio nutrizio egoerari, eta horrek baldintzatzen du, hain zuzen ere, osasunerako galera gutxi, labur eta arriskutsuak izatea.\nBeste azterketa batzuen arabera, ogiaren eta karbohidrato konplexu ugari dituzten beste elikagai batzuen kontsumoa baliagarria izan daiteke pisua hobeto kontrolatzeko eta pisua galdu ondoren pisua galtzen laguntzeko. Gainera, karbohidratoen kontsumoa handitzea eta gantzena gutxitzea onuragarria da, pisua kontrolatzeaz gain, arrisku kardiobaskularra, minbizia eta, oro har, populazioaren osasuna hobetzeko.\nkontsumo mujeres-eu pan-eu


Aldarrikapena eta lehia Donostiako lilatoiaren 28. edizioan | Amarauna | EiTB\nAldarrikapena eta lehia Donostiako lilatoiaren 28. edizioan\nDonostiako 28. lilatoia\nLilatoia, aldarrikapena eta lehia\nIzaro Rubio Lasa izan da txapelduna. 17 minutu eta 53 segundutan osatu du 5 kilometrotako lasterketa. Atzetik, Maitane Guerrero Moriana eta Lorea Ayala Gainberri iritsi dira helmugara\nEguraldiak eutsi dio eta aurtengo Donostiako Lilatoia ere arrakastatsua izan da oso. 146 korrikalari ameslariekin abiatu zen lehen edizioa 1990ean, eta, aurtengo ediziorako, 5.760 emakumek eman dute izena. 'Amarauna' saioak bertatik bertara jarraitu du lasterketa.\nEmakumezkoen eta gizonezkoen berdintasuna aldarrikatzeko lasterketa izan da, baina lehiarako ere izan da tartea. Izaro Rubio Lasa bigarren joan da ia amaieraraino, baina azken 400 metrotan Maitane Guerrero Morianari aurre hartu dio. Helmugan, dena den, biak ala biak elkar besarkatu dira eta elkarrekin ospatu.\nFesta giroan egin dute aurtengo lilatoia. Berotzeko aerozumba egin dute bulebarrean eta lasterketa osoan zehar batukada eta txarangak izan dira. Lasterketa amaituta, kalejira eta lilapotea egin dute alde zaharreko kaleetan.


Gure dantzen historia egiteko baliabideak eskura — Eibar.ORG | Eibarko peoria\nHemen zaude: Hasiera / Blogak / Dantzing / Gure dantzen historia egiteko baliabideak eskura\noier_a 2007/11/09 12:02\nGipuzkoakulturan irakurri dut gaur KOLDO MITXELENA Kulturuneak bere fondoetan dituen hainbat argitalpen digitalizatu dituela. Prentsa digitalizatua atalean daude erabiltzaile ororen eskura.\nDigitalizatu eta denon eskura jarritakoen artean Argia, Baserritarra, Euskadi Roja, Euskal Esnalea, La Voz de España edo Euskaleerriaren Alde aldizkariak daude.\nDantzariontzat, gure dantzen historiaren nondik norakoak ezagutu nahi ditugunontzat, ekarpen bikaina da hau. Aldizkari horiek orain arte liburutegi eta artxibo batzuetan aztertu zitezkeen, baina orain etxetik zein bulegotik, edozein ordenagailutik ikusi daitezke. Gainera pdf formatoan daude eta nahi den orria zeure ordenagailura jaitsi dezakezu eta bertan gorde.\nMaterial guzti horrek egin gabe daukagun euskal dantzaren historiarentzat zein interes duen ikusteko adibide bat. Har dezagun Euskal Erriaren Alde. 1911-1931 bitartean argitaratu zen aldizkari hori eta besteak beste garai horretan ospatu ziren hainbat Euskal Jai edo Lore Jokoren kronika ederrak biltzen dira bertan.\nAdibidez, har dezagun 1913. urtea. Urte horretan Tolosan ospatu ziren lore jokoak, eta uztaileko Euskal Erriaren Alde aldizkarian jasota dago Gregorio Mujikak -Berrizale gaitzizenez- argitaratutako kronika. Begirada azkar bat eta hainbat kontu interesgarri agertzen zaizkigu:\n110. orrian (494 jatorrizkoan) bordon-dantzariak aipatzen dira, diputazioko ordezkariei harrera egiten eta udaletxera sartzeko bordon-dantzariek arkua egin zutela dio: "formaron el arco con sus pintorescos bastones".\nHurrengo orrian berriz (111-112 digitalak, 495-496 jatorrizkoak) aipamen interesgarri hau aurki dezakegu: "Domingo, dia 27. (...) una docena de muchachos tolosanos convertidos en pocos días por el renombrado Pujana de Villafranca en habilidosos ezpata-dantzaris, bailaron muy bonitas danzas que fueron aplaudidas con entusiasmo".\nOhorezko aurreskuaren inguruko xehetasunak (498. orr.), argazki bat (499. orr) aurresku txaplketaren kronika ere jasotzen da\n"En la Plaza de los Fueros, á las cinco, se verificócon gran animación el concurso de aurreskularis, en el cual obtuvo el premio primero el popular Amoña, de Zarauz, quien a pesar de sus ochenta años conserva bríos para vencer a los jóvenes. El segundo premio fué para el agil Zumeta; el tercero para Pujana (hijo), para Aurre el cuarto, y el quinto para Chomin, de Hernani."\n(121. orr. digitala, 505. orr. jatorrizkoa)\nPujanak Tolosako gaztetxoekin prestatutako dantzari-txiki taldearen emanaldiaren egitaraua jasota dago: "El tercer número estuvo á cargo de os dantzari-chikis instruidos por Pujana. Bailaron ocho danzas por este orden: Kontrapas, Brokel-dantza, Ezpata-dantza, San Juan-dantza, Uztai-dantza, Makil-haundi-dantza, Zinta-dantza, y Arku-dantza. Cada número valió a los pequeños dantzaris y á su maestro una merecida ovación". 131-132 (515-516)\nEta beste aurresku baten kronika, parte hartzaileen izenekin, eta dantzarien erakustaldiaren inguruko iruzkinekin:\n"Los protagonistas se lucieron mucho; de los otros, unos bailaron bien, otros regular y otros... no bailaron. El "aseri-dantza" del dia 29 será famoso en los anales de algunas vidas particulares. ¡Ayek larriak, jaunak! En fin, cada uno hizo lo que pudo,y todos no hartamos de aplaudir y de disfrutar."\nIkusten denez, aldizkari eta kronika bakar batean hainbat informazio interesgarri:\nBordon-dantzariekin batera Jose Lorenzo Pujanak prestatutako tolosako dantzari-txiki talde bat aritu zela, ta beraz Pujanak Tolosan ere bere dantzakeraren arrastoa utzi zuela...\nAurreskulari txapelketan hainbat aipemen interesgarri, Candido Pujana edo Amuña adibidez. Amuñari orain ere 80 urtetik gora egozten dizkiote, baina Xabier Etxabek argitu zuenez 70 urte izango zituen Tolosako txapelketan.\nEsandakoa, material ugari eta interesgarria jarri digutela muturren aurrean, eta orain gure esku dagoela horri zukua ateratzea. Gogoan dut orain urte batzuk aldizkari horietako batzuk arakatzen ibili nintzela, Koldo Mitxelenara bertara joan, eta aldizkariak aztertu eta interesgarri zena eskuz kopiatzen aritu nintzela. Orain lan hori erabat eskura jarri zaigu.\noier, nik ez dakit tutik ere dantzaz, baina iruditzen zait hauek bereziki finak direla aurreskua dantzatzen\nbestalde, nirean utzi duzunari erantzunez, niri ere iruditu zitzaidan josebe etxeberriak bikaina izan behar duela emagin gisa\nguk ume biak ospitalean eduki ditugu eta hirugarrena baletor -ez dut uste-, hori ere ospitalean\nhala ere, emakume bakoitzaren bizipenak kontuan hartzekoak dira, eta zelan ukatu ondarrutar honi umea etxean edukitzeko eskubidea:\nkarenarena... hori erridikulua! adimen kamutsekook nobelak eta dokumentalak nahasten ditugu, espero dut hori besterik ez izatea\nsegi ondo, ekainekin disfrutatzen, harik eta hamairu urtetik goiti filma terrorrezko bihurtuko den arte; bestelako defentsa mekanismoak asmatu behar ordurako


Alava Innova eus - web.araba.eus\nAlava Innova eus\nnull Alava Innova eus\nDeialdi honen helburua da Araban berrikuntza sustatzea, lehiaketa bidez dirulaguntzak emanez Arabako ekonomia modernizatzen eta ekoizpen egituraren lehiakortasuna hobetzen laguntzen diharduten erakundeei.\nLaguntza programa hau egin da enpresen lehiakortasuna hobetzen duten ekintzak sustatzeko, honako hauek lortzea helburu duten jarduketa berritzaileei laguntza emanez: fabrikazio aurreratua – Industria 4.0 gehiago sartzea, enpresen produktuen, prozesuen eta merkatuen dibertsifikazio handiagoa, teknologia digitalak gehiago erabiltzea eta enpresa antolaketa hobetzea.\nArabako Lurralde Historikoko helbidearekiko ETEak, Autonomoak eta Elkarteak.\nEkonomia Garapenaren, Berrikuntzaren eta Demografia Erronkaren Saila.\nForu Gobernu Kontseiluaren 802/2019 Erabakia, abenduaren 17koa. Araba Innova 2020 ekitaldiko laguntza-ildoaren deialdia.\nForu Gobernu Kontseiluaren 54/2019 Foru Dekretua, abenduaren 10ekoa. Ekonomia Garapenaren eta Berrikuntzaren Zuzendaritzaren eskumeneko arloan lehiaketa bidez emango diren dirulaguntzen oinarri arautzaileak.\nErabakiko epe maximoa eta jakinarazpena: sei hilabeteak\nÁlava Innova 2019 justifikazioa\nÁlava Innova 2020 eskaera


Data honetako argitalpenak ikusgai: April, 2017\nErkuden Erkuden (ermita)-n. Erkuden ber bi. 28 urte bete nitueneko eguneko argazkia, hogeitaguztiak beteko ditudan aurreko egunean.\nApirilak 10. Urteko ehungarren eguna.\n#laurogeitahemeretzi. Korrika amaitu da\napirila 09, 2017\nKorrika Lodosatik pasa eta Korrika Txikia ospatu genuen eguneko argazkia. Ibaialde Ikastolak antolatuta, institutko euskara ikasleek eta eskolako haurrek parte hartu genuen. Lasterketaren bigarren egunean ospatu genuen gure jai txikia.\nApirilak 9. Gaur Iruñean amaitu da Korrika.\napirila 08, 2017\nEdozein leku abenturak bizitzeko egokiak izan daiteke, leku normalean bada ere. Pisu bateko ganbara, kasu, laberinto bat bailiran galdutak.\nApirilak 8. Larunbata ezberdinak.\napirila 07, 2017\nZinema gaua amarekin. Elizondo bisitatzeko gogo izugarriak sartu zaizkit 'El Guardian invisible' pelikula ikusi ondoren. Dolores Redondo trilogiaren lehenengo nobelan oinarrituta dago eta Baztanen gertatzen dira bertan kontatzen diren istorioak, Elizondon, hain zuzen ere. Nafarroako zonalderik politenetarikoa da, politena dela ez esateagatik.\nApirilak 7. Zinema ostiralak, gero eta ohikoagoak.\nStraberry fields foreber. Ez zait fruta gustatzen. Jaten dudan bakarra, batidoan, marrubia da.\nApirilak 6. Horregatik ere da hain polita udaberria.\n#laurogeitahamabost. Egun luzea\napirila 05, 2017\nEgun luzea Lodosan.\nApirilak 5. Irakasle baten istorioak eta bilera amaigabeak.\n#laurogeitahamalau. Bi herri arratsalde batean\nSakanako bi herri bistatu ditut gaur bi elkarrizketa oso ezberdin egiteko. Bueno, egia esan, herri eta erdian egon naiz: lehenengo Etxarri-Arantzeko industri gunean egon naiz eta, gero, Lakuntzan.\nApirilak 4. Kazetari freelance baten istorioak.\n#laurogeitahamairu. Dantzaren eguna\napirila 03, 2017\nDatorren apirilaren 29 Dantzaren Nazioarteko Eguna ospatuko da eta gure koreografa eta dantza irakaslea Irantzuk eguna aurreratu du eta gaur ospatu dugu. Dantzarimak erritmo afrikarrak dantzatuz ospatu dugu.\nArgazkia Fernando Morenorena da, beti bezala, primerakoa.\nApirilak 2. Dantza egitea beti ona da, urteko edozein eguna dela ere.\n#laurogeitahamabi. Dantza aurretik\napirila 02, 2017\nLasaitasuna dantza egin aurretik. Behintzat, ez du euririk egin.\nApirilak 2. Ia igandero hemendik pasatzen naiz. Eta fondo polita iruditzen zait, gainera, eguzkia ere argazkirako jarri dela dirudi.\n#laurogeitahamaika. Korrika Lodosan\napirila 01, 2017\nAtzo arratsaldean Korrika Lodosatik pasa zen eta dena prest zuten.\nApirilak 1. Hilabetea bukatzeko modu polita. Gaur beste bat hasten dugu, oso berezia niretzako.


Honen bilaketa egin duzu psikologia • ZUZEU\nKonspirazioak, alderantzizko psikologia, magia eta Oz-eko aztia Onar dezagun honako axioma: botere ilunak daude eta txotxongiloa bezala darabilte gizartea ezkutuko hariei eraginez. "Demokrazia gizar...\nHiriko gune berdeak eta osasuna - Asier Anabitarte eta Aitana Lertxundik, UPV/EHUko Medikuntza eta Erizaintza Fakultateko ikertzaileek; Jesus Ibarluzeak, Psikologia Fakultatekoa, eta Kep...\nKaritatearen hormonak - Ziurrenez guztiok entzun dugu noizbait alaitasunaren hormonen kontzeptua. Izendapena ez da guztiz zehatza, zeren eta, hormonak baino, neurotransmisorez ari baikara. Sentsazio ...\nGure ahaide primateak (eta II)\nGure ahaide primateak (eta II) - Gure beste ahaide primate hurbila bonoboa da, eta txinpantzeak baino enpatikoagoa, sentikorragoa eta adeitsuagoa. Brian Hare antropologo iparramerikarrak proba ugari ...\nUPV/EHU, Deustuko Unibertsitatea eta MONDRAGON Unibertsitatearen mugarria den topaketa Arantzazulab-en\nUPV/EHU, Deustuko Unibertsitatea eta MONDRAGON Unibertsitatearen topaketa - ekainaren 30ean Gandiaga Topagunean (Oñati), Arantzazulab-en ikerketa markoa elkarlanean diseinatzeko lan saioan. ...\nFederiko Krutwigen jaiotzaren mendeurrenaren jardunaldia 1921-2021\nFederiko Krutwigen jaiotzaren mendeurrenaren jardunaldia - Getxoko Erromoko Kultur Etxean, maiatzaren 15ean, 16:30-20:00 - Federikok arlo askotan jardun zuen eta guztietan ekarpen ...\nHezkuntza moden joan-etorriak (I) - Marta Ferrerok, Psikologian doktore eta Madrilgo Unibertsitate Konplutentseko Hezkuntza eta Prestakuntza Fakultateko irakasleak, Zientzia Kaieran. Hezk...\nUtzidazu zure diskurtsoa idazten\nUtzidazu zure diskurtsoa idazten - Esan zein publiko eta zein sentsazio sortu nahi duzun. Badakit jendeak zer entzun nahi duen. Eta ez badu entzun nahi, nola kontatu. Psikologia eta soziologiaren ...\nZoriontsu izateko, sindikalizatu! - Euskal Herriko eta nazioarteko hainbat ikerketek agerian uzten dute sindikatuen jarduna ezinbestekoa dela langileen lan eta bizi baldintzak hobetzeko. Sindikalizat...\nHonelakoak egin gintuen Elizak: indibidualistak, independenteak eta prosozialak - Juan Ignacio Pérez Iglesias EHUko Fisiologiako katedradunak, Zientzia Kaieran. 506. urtean, Mendebal...\nMaritxu, Uliako sorgina - Gaztea nintzela, XX. mendeko hirurogeiko eta hirurogeita hamarreko hamarkadetan, maiz entzuten nuen solasgai, familian, lagunen artean, kalean… Donostiako Ulia mendian...\nEspetxe-transferentziak: pertsonak zaintzeko bide bat - Lehenik eta behin nortzuk garen aurkeztu nahi dugu. ESEN (Espetxe Sarea Euskadi-Nafarroa) Euskal Autonomia Erkidegoan eta Nafarroan kartzela ar...\nAinhoa Gonzalez eta Eider Urkola dira #Txiotesia5 lehiaketako irabazleak - UEUk kudeatzen duen Unibertsitatea.net atariak antolatu duen "Txiokatu zure tesia 6 mezutan" lehiaketako bosgarren edi...\nErotomanoa - Patxo Telleriak Bizkaiko Hitzan. Paper edukiontzi baten ahoan sartuta ditut burua eta besoa. Eskuan burdinazko kakoa, hondoko paperak arrantzatu nahian. Izerdi patsetan. And...\nBelarriprest izango naiz\nBelarriprest izango naiz - Egun batzuk falta dira Euskaraldiarako eta aurten ziurgabetasunez gainezka datorkigu ekimen berezi hau. Agintariek esaten dutenaren arabera, agian, susmoa baino gehiago da,...\nXantaia emozionala pertsona askok helburu jakin bat lortzeko erabiltzen duten tresna da. Hala ere, horren biktima den pertsonak ez du beti identifikatzen zein diren xantaia mota horretan erabiltzen di...\nOsasun publikoko kanpainak etxekalte direnean - Uxune Martinezek, Kultura Zientifikoko eta Berrikuntza Unitateko Zabalkunde Zientifikorako arduradunak, Zientzia Kaiera atarian. Osasun-...\nIzaskun Marañon (psikologo klinikoa): "Haurrek egokitzeko gaitasuna dute, eta solidarioak dira egoera azalduz gero" - Etxeko itxialdia luzatzen doakigun honetan, asko gara haurren egoeraz kezkaturik...\nItxialdian irakurtzekoak - Literaturari buruzko Hitzen Uberan ataritik jasoa. Abian da itxialdiko bigarren astea; ordutegia finkatu eta hainbat eratako jarduerak egitea gomendatu dute psikol...


Villers-sur-Saulnot - Wikipedia, entziklopedia askea.\nDésandans, Arcey (Doubs), Chavanne eta Saulnot\n67 (%49.6) 67 (%49.6)\nVillers-sur-Saulnot Frantziako udalerria da, Saona Garaia departamenduan dagoena, Borgoina-Franche-Comté eskualdean. 2013an 157 biztanle zituen.\n2007an Villers-sur-Saulnot udalerrian erroldatutako biztanleak 157 ziren. Familiak 56 ziren, horien artean 8 pertsona bakarrekoak ziren (8 bakarrik bizi ziren emakumeak eta 8 bakarrik bizi ziren emakumeak), 20 seme-alabarik gabeko familiak ziren eta 28 seme-alabak dituzten bikoteak ziren.\n2007an 61 etxebizitza zeuden, 57 familiaren etxebizitza nagusia ziren, 1 bigarren erresidentzia bat zen eta 2 hutsik zeuden. 55 etxeak ziren eta 5 apartamentuak ziren. 57 etxebizitza nagusietatik 49 bere jabearen bizilekua ziren, 6 alokairuan okupaturik zeuden eta 2 doan lagata zeuden; 2 etxek bi gela zituzten, 4 etxek hiru zituzten, 10 etxek lau zituzten eta 41 etxek bost zituzten. 49 etxek euren parking plaza propioa zuten azpian. 19 etxetan ibilgailu bat zegoen eta 33 etxetan bat baino gehiago zituzten.\nVillers-sur-Saulnot udalerriko biztanleria-piramidea 2009an .\n2007an lan egiteko adina zuten pertsonak 97 ziren, horien artean 76 aktiboak ziren eta 21 inaktiboak ziren. 76 pertsona aktiboetatik 72 lanean zeuden (39 gizon eta 33 emakume) eta 4 langabezian zeuden (1 gizon eta 3 emakume). 21 pertsona inaktiboetatik 6 erretiraturik zeuden, 8 ikasten zeuden eta 7 "bestelako inaktibo" gisa sailkaturik zeuden.\n2009an Villers-sur-Saulnot udalerrian 55 unitate fiskal zeuden, 144 pertsonek osaturik. Pertsona bakoitzeko diru-sarrera fiskalaren mediana urteko 17.814 euro zen.\n2000. urtean Villers-sur-Saulnot udalerrian 3 nekazaritza-ustiategi zeuden.\nBNF: 15272958x (data)


Etsita eta haserre, bailarako ostalariak - Urumea - Kronika.eus\nEtsita eta haserre, bailarako ostalariak\nKronika - Erredakzioa 2020-11-10 00:00\nBezero bat eramateko hiru menu jasotzen, atzo eguerdian, Akelenea jatetxean.\nItxita ageri dira larunbatetik, Urumea bailarako taberna eta jatetxeak; eta zenbaitek eramateko zerbitzua dagoeneko martxan jarri badute ere, gehienek ez dute bideragarri ikusten, aukera hori.\nMahaiak eta aulkiak kanpoan pilatuta eta pertsianak jaitsita ageri ziren atzo, Urumea bailarako jatetxe eta taberna gehienak. Baina oraingoan, astelehena beraien jaieguna izatea ez zen arrazoia. Horrelaxe egon dira asteburuan ere, Eusko Jaurlaritzak dekretua argitaratu ondotik, ostalaritza ixteko agindu baitzuen.\nBaimenduta daukatena da, etxera eramateko otorduak prestatzea. Eta aukera horri heldu diote, bailaran bertan, zenbait jatetxek. Hernanin, Errioguarda ari da prestatzen eramateko menua, esaterako; Astigarragan, Akeleneak ere eskaintzen ditu eramateko otorduak; eta Goizuetan, Izkina jatetxeak banatuko du janaria etxez etxe, edo bertan jasotzeko prestatu.\nBaina gainerakoan, inork gutxik ikusten du bideragarri, aukera hori; are gutxiago tabernetan. Sarrerak baino, haundiagoak izango lituzkete gastuak, kasu horretan, azaldu dutenez.\nBizi duten egoerarekin eta hartu diren neurriekin haserre eta etsita agertu dira ostalariak, aldarrikatuz kutsatzeen %2,3 bakarrik gertatzen dela taberna eta jatetxeetan.\n«Sutan gaude, gehiegizkoak izan dira ostalaritzan ezarritako neurriak»\nOstalaritza «sutan» dagoela azaldu du Tripontzik, «jarri dituzten neurriak gehiegizkoak» izan direla argudiatuz, «tabernentzat jarritako neurriak gogorregiak izan dira, beste hainbat lekuetan ez dituzte hain erabaki bortitzak hartu».\nTripontzik dio, hainbat arazo sortzen dituela itxiera honek, «alde batetik; langileak. Hauek ERTEAn sartzen dira, ehuneko ehunean, eta oraindik ez dakigu martxoan bezala izango den, hau da, ez dakigu Gizarte Segurantzatik diruz lagundua izango den edo ez». Tripontzik jakinarazi du, ERTEak, diruz lagunduak izaten badira, «gastua asko jaisten dela». Eta beste aldetik, lokalaren gastuak ere aipatu ditu, hala nola, «alokairua, argi indarra, seguruak... Izan ere, gastu hauek guztiak berdin-berdin ordaindu behar ditugu, eta ingresorik gabe, guztira, 1000 edo 1500 euro artean izaten dira taberna baten gastuak, gutxi gorabehera».\nOraingoz, tabernek, gastu hauek estaltzeko diru laguntzarik ez dute jaso, «ez dakit nola kudeatzen den hau guztia, baina guregana ez dira iritsi. Euskoa Jaurlaritzak jarritako diru laguntza horietatik, hemen inguruan behintzat, inork ez du jaso, ez dugu dirurik ikusi».\nTripontzik «beldurra duela» azaldu du, «beldurra dugu, datorren urtera arte iraungo duela uste dugulako. Azkenean ERTEak, datorren urteko urtarrilaren 31ra arte daude aprobatuak. Eta hori zerbaitengatik da, uste dugu, datak ez direla kasualitatea».\nAzken hilabeteetako egoera, «zaila» izan da, batez ere ostalaritzan, eta Tripontzik, hainbat aldaketa egin ditu plantilan, «azkenean ordu kopuruak gutxitu egin ditugu, tabernaren ingresuek behera egin dutelako, eta gastuek gora».\nTripontzik, argi dauka, oraingoz ez duela etxera eramateko zerbitzurik jarriko, «enpresa aktibo eduki behar duzu, guk ere, argindarra gastatzen jarraituko dugu, eta ateratzen denak, ez ditu gastuak konpentsatzen».\n«Autobusak beteta doaz, eta hor ez dago neurri gogorrik»\nAitan-Etxek dio, bere egoera ez dela hain txarra, «beste asko okerrago daude. Azkenean taberna honen jabea naiz eta horrek bere alde ona badu». Hala ere, jakinarazi du, ez dela egoera erraza, inorentzat.\nArgi dauka Aitan-Etxek, «foko nagusi gisa» hartu dituztela tabernak, eta azaldu du ez dela horrela, «taberna askok bete ditugu neurriak, eta irakurri dut, enpresetan eta garraio publikoetan kutsatze kopuru gehiago daudela. Hala ere, tabernak itxi dituzte».\nAitan-Etxek, gastuak ordaintzen jarraitu behar du, «beste tabernen antzera, ingresorik ez, baina gastuak bai, eta hori ez da justua».\nGainera, momentuz, dirulaguntzarik ez dagoela ziurtatu du Aitan-Etxek, «ERTEarein egon dira, baina gainontzean, oso gutxi, eta oso baxuak izan dira».\nGutxienez, hilabete bat iraungo duela dio, «abenduko zubia pasa eta gero beharbada irekiko dira tabernak. Gabonak salbatu nahi dituzte. Egingo duteda da gabonetarako dena berriro ireki, denak kalera ateratzeko, denek kontsumitzeko, eta gero behin hauek pasata, berriro dena itxi egingo da».\nAitan-Etxek itxita mantenduko ditu ateak, ez du etxerako zerbitzurik eskainiko, «niri ez dit merezi, gainera denok egiten badugu, okerrago izango da. Gutxi batzuk eginez gero, horiek behar bada bai irabaziko dutela zerbait, eta nik ez daukat asmorik».\nOrain arte, «jende gutxi» ibili dela azaldu du Aitan Etxek, azkenean «jendeari beldurra sartu zaio, eta taberna asko ez dira topera egon, aforoarekin kontrolatu dugu egoera. Autobusak beteta joaten dira, eta hor ez dago neurri gogorrik».\n«Kutsatu zaitezke edonon, zentzugabekeria bat da hau dena»\nAstigarragako Ikatza tabernak «etsita» dagoela azaldu du, «ez genuen espero egia esan, gainera bat-bateko erabakia izan da, egun batetik bestera pasa ziguten abisua, ez digute gure egoera aurreikusteko denbora utzi».\nIkatzak dio, neurri bat hartu baino lehen, «bideragarritasun plangintza bat egin beharko litzatekela. Neurriak hartu behar dira, baina proiektu batekin, hau da, zuk zerbait erabakitzen duzunean, jakin behar duzu ondorioak ekarriko dituela, eta hortan ez dute pentsatu, ez dute planifikatu zer egin dezakegun tabernariek».\nTabernen itxialdialdiak, gabonak arte iraungo duela uste du Ikatza tabernak, «gabonetan ireki egingo dituzte, jendea aztoratuta tabernetara joango da, eta urtarrilean berriro ere kontu berdinarekin egongo gara».\nOraingoz, Ikatzako plantilak berdin jarraitzen du, hala ere, egorak modu honetan jarraitzen badu, jakinarazi du, langileak jakinaren gainean daudela, «eta badakite zer etorriko den. Azkenean kanpoan ez badira gauzak aldatzen, taberna barruko egoera bai aldatuko dela». Pandemia honek eta itxiera honek, ordu jaitsierak eta soldata jaitsierak ekarri ditu Ikatzara, «egoera honekin ezin dugulako gehiagorik egin» dio Ikatzak.\n«Inkoherentziazko» neurriak hartu dituztela dio Ikatzak, «uste dugu tabernetan neurriak bete direla, beste hainbat eremuetan baino gehiago. Joaten zara enpresa haundietara, eta egoera barregarria da, ez baitira neurriak betetzen. Hala ere, ikusten dugu arazoa ez dagoela tabernetan, kutsatu zaitezke edonon».\n«Komertzio txikiari mesedea egin beharrean, kaltea egiten ari dira»\nOindik «tabernak kriminalizatu» dituztela dio. Honekin batera, aipatu du, garraio publikoa, eta superfizie haundiak, «Urbil adibidez» jendez beteta egoten dela. «Badirudi soluzio errazena dela tabernak ixtea».\nDiru laguntzarik ez dute jaso Oindi tabernan, «esan ziguten dirulaguntza batzuk jasoko genituela, baina ez da horrela izan, ez dugu ezer jaso. Hori bai, zergak, berdin-berdin ordaindu behar ditugu, hau da, argindarra, alokairua…».\nOindiren ustez, tabernen itxialdi honek gabonak arte iraungo du, «gabonetan ireki egingo dituzte, denak kalera aterako gara, eta gabonak pasa ostean, berriro itxi egingo dute ostalaritza».\nOraingoz ez du eragin haundirik izan egoera honek, Oindiko plantilan, «printzipioz ez, hala ere ikusteko dago, egoera ez baita batere erraza».\nEtxera eramateko zerbitzurik ez dute eskaintzen Oindin, «ez dakizu jendeak deituko duen edo ez, ez dakizu zenbat genero erosi. Azkenean egingo duzu lana, eta alferrik izango da. Ez zaigu oso fiablea iruditzen, beraz, etxez-etxeko zerbitzurik ez eskaintzea erabaki dugu».\nOindik argi du «interes batzuk daudela tartean. Interes horiek dira, jendeak lanera joan behar duela bai edo bai, garraio publikoa beteta eta zentro haundiak beti irekita daude. Komertzio txikiari mesedea egin beharrean, kaltea egiten ari dira».\n«Lana egin nahi dut, behar den bezala, eta egoerak ez digu uzten»\nAkeleneak egoera zaila dela azaldu du, «lana egin nahi dut, behar den bezala, eta egoerak ez digu uzten».\nAkeleneak, egoera honi aurre egiteko, etxera eramateko zerbitzua jarri du, «merkeagoa jarri dugu, jendeak etxean egon behar du, batzuk konfinatuta daude, eta aukera hori eman nahi genuen, etxera eramateko zerbitzua eskaini».\n«Hilabete bateko kontua» dela azaldu du Akeleneak, «interesatzen zaie, gabonetarako dena irekitzea, eta behin hauek amaituta, berriro ixtea ostalaritza».\nAldaketak ekarri ditu Akelenean ere egoera honek, «langile bat ERTEan daukagu, ezin dugulako ordaindu, ez baitaude nahikoa ingreso».\n«Ezjakintasuna, oraingo egunerokotasuna»\nErrioguardak dio «kalte haundia» ekarri duela itxiera honek, «eskatu diguten horretara egokitu gara taberna eta jatetxeak, eta ez da gutxi. Asko mugatu digute orain arte, aforoa kontrolatzeko esanez, eta orain berriz taberna ixteko aginduz». Beste sektore askotan lanak aurrera jarraitzen du, eta hortaz kexatu da Errioguarda, «pozten gara beste hainbat sektorek aurrera jarraitzea, baina tabernak ixtea ez da batere justua. Lehenengo olatuan ostalaritzak asko sufritu zuen, eta orain ere hala tokatzen da».\nDirulaguntzez ere jardun du Errioguardak, «Eusko Jaurlaritzak aipatu du laguntzak izango direla, baina ez dakigu ezer hauei buruz; ez dakigu nolako laguntzak izango diren, ez dakigu helduko zaizkigun, ez eta zenbateko laguntzak izango diren…».\nErrioguardak, «ezjakintasuna» dutela azpimarratu du, «eta horrez gain, etorkizuna nahiko iluna ikusten dugu, ez naiz negatiboki ari, errealitate batetik ari naiz». Plantilan aldaketak egon dira Errioguardan ere, «beste hainbat tabernen antzera, azkenean egoerak, soldatak jaistea eragiten du, lanorduak gutxitzea...»\nEtxera eramateko zerbitzua eskaintzen du Errioguardak, eta hala jarraitzeko asmoa dauka, «orain arte emaitza ona izan du eta eskertuta gaude. Asteburuetan batez ere ondo ari gara lanean, hilabete bat daramagu honekin. Hala ere, zerbitzu hau zabaltzeko, denbora gehiago behar dugu, berriak baikara honetan».


Angiozarren bizi kalitatea eta irisgarritasuna hobetzeko lan ugari | Bergarako Udala\nAngiozarren bizi kalitatea eta irisgarritasuna hobetzeko lan ugari\nBergarako Udala-k Al, 2019-03-04 17:32-n bidalia\nUdalak Beheko kalea eta Angiozarreko plaza lotzeko hainbat lan hasiko ditu epe laburrean. Modu honetan Beheko kaleari bukaera emango dio berrurbanizatuz, eskailera berriak jarriz eta behatoki bat sortuz. Horrez gain, azpiegitura eta sare guztiak berrituko dira.\nProiektu teknikoa Sestra estudioarena da eta Udalak Sasoi Eraikuntzak SLri esleitu dizkio lanak 110.139 eurotan (BEZ barne). Lanak gauzatzeko epea hiru hilabetekoa da eta terrenoan zuinketa eginda, asmoa da martxoan bertan hastea. Lan horiek 42.000 euroko dirulaguntza jaso dute Eusko Jaurlaritzako Erein programatik.\nHorrez gain, Udalak kudeatu ditu Angiozarren egin beharreko beste hainbat hobekuntza, Abiadura Handiko Trenaren konpentsazio gisa: Fomentok eta Telefonica milioi bat euro gastatuko dute auzoan fundamentuzko Internet sarea jartzeko; Eusko Jaurlaritzako Hezkuntza Sailak onartu du plaza gabe gelditzen ari den Angiozarko Eskola Txikia handitzeko proiektu berria egitea; eta Udalak Arcelor-Mitalekin eta UT Angiozar-ekin adostu du bi hauek Azkarruntzeko biltegia bota eta Angiozarrera joateko sarrera/irteera bi norabidekoa egiteko egin beharreko lanen kargu egitea.


Jazarpena erasotzailearen aurka bihurtzen denean – Zeuk Esan 116111\nJazarpena erasotzailearen aurka bihurtzen denean\nAupa gure bloga segitzen duzuen neska-mutiloi!!! Aspaldi luzean arazo teknikoak izan direla medio, ezin izan dugu ezer idatzi, baina dena konpondu da behingoz.\nGaurko honetan, gure deilari bati gertatutako zerbait kontatuko dizuegu. Hori bai, bere datuak aldatuta, jakin ez dezazuen nori buruz ari garen. Ederto, has gaitezen bada!\nJoan den ostiralean mutiko batek deitu zigun. Nahastuta, minduta eta urduri zegoen gure mutila. A zelako trantzean zegoen gaixoa!\nBere institutoan gertatzen ari zen bulling kasu baten berri emateko deitu zigun. Dirudienez, neska-mutil talde batek profil faltsuzko kontua ireki omen zuten eta horrela urte bete inguruan irainak banatzen ibili omen ziren ikasle baten aurka. Txantxa erabat itsusia mutil honentzako. Jente askok zekien gertakaria, baina inork ez zuen ezer egiten. Zekitenek isilpean gordetzen zuten sekretua.\nAzkenik mutil erasotu hark etxean kontatu zuen dena. Gurasoek hasi ziren ikertzen euren kabuz, eta handik eta hemendik aurkitu zuten profil faltsu horren atzean zeuden koldarren identitatea.\nSei neska-mutil izan dira eraso horiek antolatu dituztenek. Ostean, beraien gurasoekin hitz egin da, eskolaren laguntza medio, eta zigorrak ere ez dut uste txantxetakoak izan direnik…Ez omen dira jabetu izan bere portaera horrek hainbeste min ekar ziezaiokeenik beste mutiko horri. Damuturik omen daude. Ea egia den!!!\nInori ezer txarrik egin orduko, galde ezazue zuen buruari “nola hartuko nuke niri egingo balidate?, gustatuko litzaidake?”. Hau da: beste horren tokian jarri behar gara. Enpatia deitzen zaio honi. Bestearen azalean ipintzea da gakoa, beraz.\nGure deilariak, harrituta, beste kontu bat esan zigun. Zirudienez, erasotzile bati ez omen zioten esan ezer etxean.\n“Jakin banekien gurasoengandik ez zuela arreta handirik jasoten, baina…”-esan zigun telefonoz-\nEntzun nuenean, pena hartu nuen mutikoagatik eta amorrua gurasoegatik. Egin duena eginda gero, inork ez badio etxean kargu hartzen, zer espero dezakegu? Egindakoak ez omen du ondoriorik izan behar mutil honentzat? Eta gurasoak…zer pasatzen da guraso hauekin?\nEgilea zeukesanArgitaratze-data 31 urria, 2019 31 urria, 2019 Kategoriak Laguntasuna, Atalik Gabe, Violencia-Indarkeria Etiketak amistad-adiskidetasuna, Lealtad-Leitasun, Violencia- Bortxakeria\nAurrekoa Aurreko sarrera: Mis propósitos para este nuevo curso


Iraide Fontaneda: «Helduak gara zentroa, eta argi ikusi da umeen ongizatea ez dutela kontuan hartu neurriak hartzean» - Berria Ikasgela\nIraide Fontaneda psikologoa. JAIZKI FONTANEDA /FOKU\nNola eragin die haurrei pandemiaren kontrako segurtasun neurriek?\nNire ustez, kirol jarduera oso kontu agerikoa da. Txorakeria bat balitz bezala kendu dute, baina ume gehienentzat oso garrantzitsua da astero kirola egitea. Bizi garen gizartean, helduak gara zentroa, eta argi ikusi da umeen ongizatea ez dutela kontuan hartu neurriak hartzean.\nZergatik diozu haurrak ez dituztela kontuan hartu?\nUmeek ez dute manifestaziorik egingo; neurriak ezartzen dizkiete, eta kito. Garrantzitsua dela neurriak hartzea eta kirola kontrolatzea? Ados, egin dezagun hori. Baina guztiz debekatzea eta ezer egiten ez uztea gehiegi da. Umeek kirola behar dute; normalizatuek, asko, baina behar bereziak dituzten edo arriskuan daudenek ere bai.\nBeren garapenean kaltea izan dezakete neurrion ondorioz?\nTira, ez dut mezu alarmistarik zabaldu nahi, nahiko nekatuta nabil-eta beldurra pizten duten goiburuekin. Oraindik ez dakigu. Esango nuke ume batzuek ez dituztela sekulako arazoak izango garapenean baldin eta familian gaia ondo landu badute. Bizi garen egoerak ezjakintasun handia dakar; helduok ere ez dakigu zer gertatuko den hemendik bi astera, eta, hori umeei transmititzen badiegu, karga emozional handia izango dute; eta gerta daiteke horrek haurraren garapenean eragina izatea.\nAlarmak pizteko asmorik gabe, baina psikikoki eta fisikoki eragin diezaieke egoera honek?\nPandemia betean gaude. Eta nahiz eta jakin eragina izango duela, nik nahiago dut pentsatu zer baliabide bilatu behar ditugun zoramen honetan, haiek sentitzeko ez daudela bakartuta, eta espazioa izateko, euren beharrez hitz egiteko. Nire ustez, pandemia honek agerian utzi du buruko osasunaren garrantzia, baita zein baliabide publiko gutxi dauden ere. Eta hori aldatu egin behar da.\n«Pandemia honek agerian utzi du buruko osasunaren garrantzia, baita zein baliabide publiko gutxi dauden ere».\nIraide Fontaneda (Psikologoa)\nGizartean baliabideak egon badaudela esan duzu. Zer baliabide?\nFamilia askok galdetuko dute ea nola transmitituko duten segurtasuna berak ere izututa badaude. Baina, alde batetik, nik uste dut hori dela baliabideetako bat: segurtasuna helaraztea eta saiatzea egoera baikor hartzen umeei begira. Eta ezin badute oso izututa daudelako edo egoera txarrean daudelako, laguntza eska dezatela; psikologiaren arloan edo beste nonbait. Eta, aldi berean, oso garrantzitsua da erakundeek espazioak sortzea, jendeak aukera izan dezan gauza hauei buruz hitz egiteko eta zer sentitzen duen adierazteko. Guraso taldeak sor daitezke beren kezkez eta zalantzez hitz egiteko.\nEta hirugarren baliabidea, nire ustez, eskolak izan behar du. Arlo akademikoa hirugarren planora pasatu behar da, eta eskolak koltxoi bat izan behar du, umeek gertatzen ari denaz hitz egin dezaten. Nire ustez, ezer gertatuko ez balitz bezala jokatzen ari gara eskoletan, baina neurri zorrotzak ezarriz. Zerbait gertatzen ari da, ordea: hitz egin dezagun horretaz.\n«Arlo akademikoa hirugarren planora pasatu behar da, eta eskolak koltxoi bat izan behar du, umeek gertatzen ari denaz hitz egin dezaten».\nHain zuzen ere, zenbait guraso bildu egin dira ikastetxeetan haurrek ahalik eta denbora gehien aire zabalean pasa dezatela eskatzeko. Eskaera horiek eraginkorrak dira, zure ustez?\nBai, zalantzarik gabe. Hori umeak babestea da, eta gurasoak elkartzea eta gauzak aldarrikatzea. Halere, nik uste dut eskaerak egin behar direla, baina izuaren menpe izan gabe: gauza garrantzitsuak azpimarratu eta eskatu, lasaitasunez eta segurtasunez.\n«Batzuetan biktimizazioan erortzen gara. Atera gaitezen hortik, pentsa dezagun zer baliabide ditugun komunitatean».\nIzan ere, estatuak biktimizatuta nahi gaitu, eta gu batzuetan biktimizazio horretan erortzen gara. Atera gaitezen hortik, pentsa dezagun zer baliabide ditugun komunitatean, gizartean, honi aurre egiteko. Aukerak baldin baditugu, bizirik iraungo dugu, fisikoki eta psikologikoki. Izan dezagun konfiantza pixka bat erresilientziacloseArazo, ezbehar eta trauma psikologikoei aurre egiteko pertsonek duten ahalmena.\nkolektiboan, ez baikara txotxongiloak; espazioak bilatu behar ditugu, eraiki.\n«Haurrei eragin egingo die, baina baliabideak bilatu behar ditugu» Maria Ortega Zubiate | | 2021eko otsailak 07


Asteasutik Zarautzera, kablez - Gipuzkoako Hitza\nAsteasutik Zarautzera, kablez\nAsteasuko Udalak liburuxka bat kaleratu du herriko burdin meategien inguruan, Burdina taldearen laguntzarekin. 1907an, aireko kableen bidez lotu zituzten Asteasu eta Zarautz\n2022, apirilak 01 Albisteak, Ekonomia, gipuzkoa, Gizartea 120\nAsteasu eta Zarautz aireko kableen bidez komunikatuta egon ziren XX. mendearen hasieran. Asteasuko meatzeetatik ateratako minerala bagonetetan sartu, eta airez iristen zen Zarauzko Mollarrira. Errealitate horixe jaso dute Asteasuko Andazarrateko meatze esparruak izeneko liburuxkan. Burdina taldeak ondu du lana, Asteasuko Udalak hala eskatuta.\nAsteasuko historia ezagutarazteko asmoz argitaratu dute liburuxka. Burdina taldeko kidea da Ander Otaño Zubeldia geografoa, eta talde bereko beste bi kiderekin batera aritu da lanari forma ematen. Asteasuk meatzaritzarekin izan duen lotura aztertu dute liburuxkan, historiari errepasoa eginez. “Abagune bikaina zen ondare materialaz gain ondare immateriala ere berreskuratzeko”, azaldu du Otañok.\n1891n Asteasuko Izurtzu baserriaren inguruan zeuden burdin meategiei buruzko informazioa jaso dute liburuxkan. Otañok kontatu duenez, XVII. mendean Europako burdinaren %10 ateratzen zen Euskal Herritik. “Gero, XIX. mendearen amaieran, meatzaritza berrindartu egin zen”. Eta, nahiz eta Bizkaian jarduera horrek garrantzi handiagoa izan zuen, Gipuzkoan ere baziren meategiak; tartean, Asteasukoa.\n“Industrializazioa” eta “trenaren agerpena” aipatu ditu Otañok testuingurua azaltzeko: “Madril eta Irun lotzen zituen trenak Zizurkilen zuen geltokia, eta, beraz, aukera zegoen meatzeetatik ateratzen zen minerala trenbidez kostaldera eramateko”. Halaxe jarri zituzten martxan, berriro ere, Asteasuko Andazarrateko meatze esparruak, 1891. urtean.\nHasiera hartan meatzeetatik tren geltokirainoko bidea gurdibideetan barrena egin behar izaten zutela azaldu du geografoak, baina, “garraiatze lana azkartzeko”, meatzeak eta kostaldea aireko kableen bidez lotzea proposatu zutela. Hala, Asteasuko Andazarrate eta Zarauzko Mollarri lotu zituzten, 1907an. “Zarauztik, itsasontzien bidez, minerala atzerrira esportatzen zuten; besteak beste, Ingalaterrara eta Frantziara”.\nAsteasuko udal artxiboetatik ateratako informazioaren arabera, kable bidezko garraioa gauzatzeko, 122 zutabe kokatu zituzten Asteasu eta Zarautz arteko hamar kilometroetan. Zutabe bakoitza hogei metro luze zen, gutxi gorabehera, eta, Otañok liburuxkan jaso duenez, “urterik onenetan, orduko 150 tona mineral inguru” mugitzen zituzten. Hark azaldu du Lehen Mundu Gerrakoak izan zirela urterik onenak: “Europan borrokan ari ziren, herrialderik indartsuenen ekonomia suntsitzen ari zen, eta, ekoizten zuten guztia gerrarako erabilita ere, material gehiago behar zuten. Eskari handiak egiten zituzten”.\nGerra amaitzearekin batera meatzaritza “gainbehera” hasi zela argitu du Otañok. Zenbait urtez jardunari eutsi ondoren, 1923an lan egiteari utzi zioten Asteasuko meatzeetan. Gaur egun, bistan daude zutabe horien oinarriak, hormigoi zatiak. “Horiek eman digute pista zer bide egiten zuten jakiteko”, esan du Otañok. Dokumentazioari eta orduko argazkiei esker lortu dute zutabeak nolakoak ziren itxuratzea.\nGarai hartan, nekazaritza zen lehen mailako jarduera Asteasun. Meatzeak irekitzearekin batera, ordea, “lanpostu asko” sortu zituzten. Mea ateratzen lan egin gabe ere, baziren bestelako ofizio batzuk: azpiegituren mantentzea, kableak konpontzea eta olioztatzea… Eta hainbat ogibide zeuden meatzean bertan ere: “Harria hamahiru zentimetro zulatu behar zutenak ziren batzuk, ondoren zuloan dinamita sartzeko; mineralaren eta harriaren arteko banaketa egiten zutenak ziren besteak; eta minerala lur azpitik ateratzen zutenak ere bai”.\nEguneko hiru pezeta\nOtañok kontatu du garai hartan, nekazaritzan, eguneko pezeta bat [0,006 euro] kobratzen zutela, eta meatzaritzan eguneko hiru pezeta [0,018 euro] kobratzen hasi zirela. “Nahiz eta ogibide gogorragoa izan, gehiago irabazten zuten han lanean aritzen zirenek”. Geografoak esan duenez, lehenik “inguruko baserritarrei” eskaini zieten meategietan lan egiteko aukera: “Batzuek aprobetxatu zuten, baina beste batzuk migratzaileei logelak alokatzen hasi ziren, baserriko lanetan laguntzearen truke”.\nHorrez gain, Otañok esan du hasieran baserrietako zaldiak edota behorrak erabiltzen zituztela materiala tren geltokira garraiatzeko. “Zortzi-bederatzi kilometro egongo ziren Andazarratetik trenbidera”. Ez dute jaso datu zehatzik, baina badakite migrazioa izan zela. “Esaterako, Gaztela, Asturias eta Errioxatik jendea etorri zen Asteasura, meategietan lan egitera”.


Bestetan euskararen erabilera azkartzeko tresna berria martxan | Pays Basque | KAZETA\nBestetan euskararen erabilera azkartzeko tresna berria martxan\nBaiona-Angelu-Biarritz hiri eremuan euskararen alde lanean diharduen Mintzalasai elkarteak besta munduan euskararen erabilera bultzatzeko eta edozein ekitaldi motari egokitua den kit integral bat sortu berri du.\nKazeta|14/05/2019 14:00|0 commentaires Mis à jour à:\nBestetan euskararen erabilera azkartzeko tresna berria eskuragarri dute besten antolatzaileek.\n2012tik Baiona-Angelu-Biarritz (BAB) hiri eremuan 50 eragile biltzen dira Mintzalasai elkartean. Uda eta bestak ate joka direlarik, euskararen ezagutza, erabilera eta sustapena ardatz hartzen duen dinamikak eskaintza berri bat egin du. Bestetan euskararen erabilera azkartzeko kit integral bat proposatu du.\nTresna berri honek euskarri pedagogiko ainitz eskaintzen ditu: iruditegi eta lexiko aldetik, edatekoa eta jatekoa eskatzeko; afixak, prezio eta produktuak bistaratzeko; fitxa praktikoak, laguntzaileek publikoaren harrera euskaraz egiteko; edota “Ahobizi” eta “Belarriprest” txapak jendeen arteko solasak errazteko. Euskarriak Mintzalasai elkartearen web ataritik deskargatzen ahal dira.\nEuskal Elkargoak ekimenarekin bat egin du eta Ipar Euskal Herriko besta komite guziek izanen dute kita eskuratzeko aukera. Horretarako, besta antolatzaileek instituzioak Xiberoan, Garazi Baigorrin, Errobin, Errobi Aturrin eta Hego Lapurdin eta Baionan dituen gune nahiz egoitzekin harremanetan jarri baizik ez dute.\nMintzalasaik beste bi egitasmo ere iragarri ditu. Ekainaren 1etik 15era euskara ikasten ari diren helduei zuzendutako mintzapraktika saioak eginen dira BAB hiri eremuan. 550 herritar horiek euskara praktikatzea eta euskaldunekin partekatzea izanen da ekimenaren xedea.\nBestalde, urtero egin ohi den Mintzalasai festibalaren datak iragarriak izan dira jadaneko. Aurtengo edizioa irailaren 23tik 29ra ospatuko da, ohikoa den bezala, egitarau anitz eta zabala aurreikusten delarik.


Ze zerikusi dauke matematikak eta arteak?\nLauaxeta Ikastolako DBHko ikasleek, Artemátika proiektuari esker, asmatu dabe. Ikusi nahi?\nAldi berean, ametsak, tartean sortzen diran harresiak, lagundu gaitzakeen pertsonak, amets gaiztoak, etabarrei buruz hitz egiten deuskue. Nork ez dau guzti hau behin baino gehiagotan bizi?\nGuztia, ondoko bideoan ikusi ahal izango dozu.\nArtea eta matematikak, printzipioz ezagutza eremu desberdinak eta zerikusi handi gabekoak direla pentsatu daiteke, baina badauke euren lotura.\nAzken baten, gaur egungo hezkuntzak, gure ikasleei arlo desberdinetan ikasitakoa konektatzeko aukera eskeini behar deutse, bizitzan bertan gertatzen dan moduan, suertatzen jakuzan arazo gehienetan horrelaxe jokatzen bait dogu helduagook ere: dakigun guztia eta ezagutzen dogun guztia jokoan jarriz, aurrean daukagun arazo edo egoera bateri, ahalik eta irtenbide hoberena emoteko intentzioz.


Proiektuaren hasiera | Euskal Herriko Laborantza Ganbara\nSarrera > Elkartea > Gure baloreak > Proiektuaren hasiera\tSubmitted by ekko on Fri, 02/12/2010 - 10:08\nInprimagai 2004ko urtarrilaren 23an, iragan zen ELBko ezohizko biltzar nagusian ehun bat laborari baino gehiagok ondoko textu hau onartu zuten, sekretuzko bozez eta kasik guzien adostasunarekin: “Erabakitze batzorde baten gauzatzea, honek etorkizuneko Euskal Herriko Laborantza Ganbararen funtzionamenduaren eta lan esparruen argitzeko eginkizuna izanen duelarik (...). Frantses estatuko gobernuaren aldetik ez bada inolako erantzun ofizial positibo eta argirik, orduan erabakitze batzorde honek "Euskal Herriko Laborantza Ganbararen" sortzeko prosesu guzia martxan ezarriko du 2004. urte ondarra baino lehen.”\nHorrelako proiektu baten egitasmoan, hainbat eta hainbat hilabetez, proiektuaren egingarritasunean lortzeko baldintzen inguruan gogoetak eraman dira. Hamar urtelan, esplikazio, argumentazio eta akzioren ondotik atera da erabaki hori.\n2005eko urtarrilaren 15ean, Euskal Herriko Laborantza Ganbara elkartea 1901 legedia pean sortzen da, milako bat pertsonen aitzinean. Izenak eta helburuak bi ezinbesteko eskakizun aldarrikatzen ditu:\nEuskal Herrian beharrezkoa den laborantza ganbara baten eraikitzea. Hori Euskal Herriko Garapen Kontseiluaren biltzar nagusiko parte hartzaileen %90ak mozio hori onartu zuen (2004ko urtarrilean). Gainera, desentralizazio audientzian, Euskal Herriko Hautetsien Kontseiluaren eskutik ukan zuen lehen ministroak mozio horren dokumentua.\nLaborantza herrikoi eta iraunkorraren sostengatzeko beharra: laborari guzieri proposatua izaiteko gisan, berezitasun sindikalen eta elkarte bat edo bestearndako partaidetasunaren Bere sorrera baino urte bat lehenago aipatua zelarik eta urrats guzien txostenak publikoak zirelarik, prefetaren mehatsuak (Prefetaren gutuna), 8 egun lehenago errezebitua izan zen. Hori hola izanik ere, egun hortan jendetza handia bildu zen: laborari ala ez, tendentzi esberdineko hautetsi etab... Mugimendu sozial, determinatu, pluralista, pasifiko baten egiazko espresioa izan zen orduan. Sostengu honen segurtasunak eta indarrak animatu du Euskal Herriko Laborantza Ganbara. Horrek emaiten dio ere bere zilegitasuna eta lortzeko eginkizuna.